
Capitolul I 


în care se arată cum, murind o babă, băiatul a 
pierdut pe tată. 

Era pe la sfârșitul domniei lui Ştefan cel Mare. 
Postelnicul şarpe, încungiurat de o ceată de voinici 
călări, se întorcea de la Cracovia, unde fusese 
trimis pentru a combina o alianţă antimusulmană 
între Moldova şi Polonia. 

Acum ei iesirà din Cernăuţi si se apropiau de 
codrul cunoscut pe atunci sub numele de Cosmin, 
unde astăzi se află satul numit româneşte Molodia, 
si botezat nemteste — nu știu de ce — Frantzthal, 
adecă „valea lui Frant“, ceea ce se cam aseamănă 
cu luleaua românului, pe care neamtul ca să nu se 
zică că-i furată, a prefacut-o în „pipă“ 

Soarele apunea şi cele de pe urmă ale sale raze 
se culcau somnoroase deasupra uriasului codru, 
întins pe un sir de dealuri si colnice, văi si 
văgăune, ce păreau de departe a fi ca un singur 
arbore acoperit cu milioane de frunze. 

Postelnicul era un om de vro treizeci şi cinci de 
ani, foarte scurt la stat, dar atât de spătos, încât pe 
umerii lui lesne s-ar fi putut așeza două capete si, 
mai ştii! ar mai fi rămas loc, poate, pentru un al 
treilea; iar în voluminosul său piept ar fi încăput 
nouă suflete, după vorba poporului. 

O barbă neagră, tăiată rotund împregiur, unduia 
pe zaua de argint a postelnicului, împodobită— 
zaua, nu barba — cu flori sculptate; lungi plete, 
cam crete si stufoase, serpuiau de sub o cusmà de 
samur în patru colturi cu un ciucur de catifea rosie; 
în fine, pentru a încheia portretul vom adaogă 
neste ochi mici si negri, un nas larg de șoim o 
frunte pătrată şi zbârcită şi buze foarte subțiri, ce 
abia se zăreau de sub arcul mustetelor. 

Ceata trecea acum d-a lungul unui şir de movile 


albe, ràdicate din gràmezi de oase omenești: trista 
rămăşiţă a bătăliei în care 

Stefan-vodà măcelărise toată armata regelui, 
polon Ioan-Albert; neşte movile atât de trainice, 
încât după un secol serveau ele încă de călăuze 
pentru călătorii ratàciti; O bătălie atât de neuitată, 
încât până astăzi ea a rămas ca o zicătoare în gura 
poporului polon: 

Za króla Olbrachta poginela szlachta“ (sub 
regele Albert a pierit boierimea). 

Postelnicul îşi opri calul — un bidiviu mic, 
păros si teapàn ca si stăpânul său— şi-şi întoarse 
fata cătră fruntasul cetei, care purta steagul 
boierului: „un balaur negru cu aripe de argint pe 
câmp roşu“, de unde venea si porecla „șarpe“ 

— Măi Lucă! zise postelnicu, arătând cu 
mândrie la piramidele de oseminte. Aici ne-am 
bătut cu leşii. 

— Aici! repetă junele stegar, nalt, uscat şi palid, 
pișcân-şi galbena mustață. 

— Am ucis si eu în acea ziulică vro zece! 

— Vor fi fost mai multi. 

— Dar şi tu te aràtasi voinic, copile; n-am ce 
zice! 

— Apoi de... 

În acest minut vro câteva săgeți, repezite de pe 
un deal, au spintecat aerul, unele suierànd dasupra 
capetelor cetei, altele înfigându-se în pământ, una 
mai nemerită, oprindu-se la piciorul flegmaticului 
Luca, tocmai când el rostea: „apoi de“... 

— Hoţii! zise stegarul, fără să-l fi turburat, cât 
de putin durerea neasteptatei rane; trecu stindardul 
în mânile unui cetas de alături, zicându-i: Mai tine- 
I şi tu, Iorgule! Scoase piciorul lovit din scara de 
stejar a şelei — numai boierii aveau pe atunci 
dreptul de a purta la sea scări metalice fi rupse 
Jumătatea săgeți, lăsând cealaltă parte înfiptă în 
carne. 

— Hoţii! a repetat ceata. 

Şi-n adevăr, prezenţa hotilor era cu atât mai 


lesne de ghicit cu cât în genere finitul domniei lui 
Stefan cel Mare se deosebea prin o neînchipuità 
înmulțire a numărului haiducilor, mai cu seamă în 
partea nordicà a Moldovei, încununatà cu munti 
nestrăbătuţi si codri verguri. E destul a zice cà unul 
din căpitanii hotilor, celebrul Mihu Copilul, despre 
care vorbeşte poezia noastră națională si cronica 
polonă a lui Martin Bielski, izbutise a aduna sub 
povăţuirea sa nu-mai putin de zece mii de haiduci! 

Necurmatele războaie ale lui Stefan-vodà, luând 
necontenit pe țărani de la sapă la-armà, au sărăcit 
cu desăvârşire clasa de jos a poporului, pe care o 
mai apăsau şi boierii, căci domnul cruța foarte 
mult aristocrația ţării, organizată după modelul 
feudalitàtii ungare si polone. Aşadară, toţi acei ce 
simțeau în piepturile lor bătând inime de zmeu 
alergară la frunza verde a codrului, sub al cărui 
adăpost-se puneau a pândi si a tăia pe neguţătorii 
drumeti, mai cu seamă turci si armeni, şi pe avuta 
boierime. 

Postelnicul şarpe, prin o mişcare iute ca lovitura 
fulgerului, atinti ochii asupra culmii dealului, apoi 
scoase sabia si strigând: 

„după mine!“ se răpezi cu toată ceata în goana 
calului în directiunea de-unde au venit săgețile. 

O a doua împroşcătură de săgeți a răsturnat de 
astă dată la pământ doi din ceata postelnicului, 
care el însuşi abia scăpa numai mulțumită armurii 
sale; dar când ceata ajunse în vârful dealului si 
spera a descoperi, în fine, pe misterioşii dușmani, 
ea n-a văzut altceva decât un copilas ca de opt ani, 
cu păr rosietic, care se juca în iarba. 

— Al cui eşti tu? îl întrebă postelnicul. 

— Al tatei, răspunse băiatul, uitându-se fără 
frică la călăreții ce-l încungiurară. 

— SI cine-i acel tată? 

— Un pui de zmeu. 

— Un hot? 

— Ba hot eşti tu! 

Postelnicul rădică pe copil şi-l asezà înaintea sa 


pe cal. 

— Multi haiduci sunt aici în codru? 

— Douăzeci şi patru 

— Cine e căpitanul lor? 

— Drăgan Bărbuţă-Scurtă. 

— Unde sunt ei acuma? 

— S-au dus în ceea parte, răspunse copilul, 
arătând la dreapta. 

Postelnicul cu ai săi urmară drumul după 
arătările băiatului, dară abia făcură vro două sute 
de paşi înainte, când, de pe o stâncă, au început a 
ploua pietre asupra capetelor lor fără ca să se vază 
cine le arunca. 

— Înapoi, fraţilor! zise postelnicul cu despret; 
doară nu ne vom bate cu văzduhul! 

Ceata se retrase, urmărită dentâi de zborul 
pietrelor, apoi de loviturile sàgetilor Un bulgăr a 
izbit pe postelnic în umăr, iar o săgeată s-a mai 
înfipt în celălalt genuchi al bietului Luca, care 
seamănă acum cu un înger înaripat la picioare. 
Postelnicul a răspuns la rană prin o înjurătură, 
Luca prin tăcere. 

Tocmai atunci ieşi dintre crăngi si se apropie de 
ceată o babă îmbrăcată în stremte, cocosatà, cu 
capul plecat în jos îmbrobodită astfel, încât i se 
vedeau numai ochii. 

— Fie-ti milă, jupâne; dă-mi copilul înapoi, zise 
ea, apropiindu-se de postelnic şi silindu-se a da 
glasului său un ton femeiesc, 

Tata! tata strigă copilul, zbuciumându-se ca să 
sară de pe cal. 

A, hotule! ràcni postelnicul, care căuta o jertfă 
de răzbunare. 

Si, smulgând măciuca aninatà la sea, izbi în 
capul mincinoasei babe. Haiducul se îndreptà, se 
apucă cu mânile de cap, se clatină si căzu mort. în 
aceeaşi clipă ca prin minune, vro douăzeci de hoți, 
îmbrăcaţi tàràneste, dar cu pene de păun la cusme 
şi înarmaţi cu sulițe şi lungi cuțite, s-au aruncat din 
toate părțile asupra cetei postelnicului, strigând: 


„Ucide! ucide!“ 

Postelnicul nu avea cu sine, după moartea celor 
doi ucişi, decât pe stegarul său Luca, pe grămăticul 
său Iorgu şi şase tineri, feciori de boieri, cari l-au 
întovărăşit în Polonia pentru, a vedea si ei ţările 
străine; dar toți erau înarmaţi până-n crestet şi 
ardeau de dorința de a se arăta voinici în fata unui 
bărbat atât de vestit ca postelnicul si de ale cărui 
laude atârna viitorul lor. 

Postelnicul era modelul unui ostaş român din 
şcoala lui Mircea, Stefan; tepes. Vitejia fără 
viclenie era pentru el ca carne fără sare, ca prânz 
farà vin. El vedea cà hotii sunt multi mai numerosi 
şi mai tari prin cunoștința localităţii. Ceata sa era 
obosită de drum. Aşadară, postelnicul tună deodată 
cu puternica sa voce: 

— Stati, haiduci! că o să vă spun o vorbă bună. 

Hoţii, încredintati că mica ceată boierească nu le 
poate scăpa din mâni, s-au oprit pe loc. 

— Nu şade frumos — urmă postelnicul — nu 
şade frumos ca românii să se bată cu români, căci 
doară suntem frati. Mai bine să ne înţelegem cu 
pace. Cine e vătăşelul? Care din voi e Bărbuţă- 
Scurtă? 

— Eu! răspunse unul din hoţi, ieşind cu semetie 
din grupa celorlalţi, de cari se deosebea numai prin 
neobicinuita lungime a barbei. El se apropie de 
postelnic, şi, ràsucindu-si mânecele cămeșii, îl 
întrebă cu un aer măreț: 

— Vezi aste braţe groase, groase şi vânoase? 
Vrei o luptă dreaptă? 

Postelnicul îl măsură cu ochu de la cap pană la 
picioare, fără a răspunde un singur cuvânt, despică 
aerul cu tăișul săbiei, si o dată cu aerul, a despicat 
capul îndràznetului haiduc. 

În acelaşi moment toată ceata postelnicului se 
aruncă asupra hotilor, ametiti prin neprevăzuta 
moarte a căpitanului. Lupta n-a durat mai mult de 
câteva minute; șapte haiduci căzură morti, iar 
ceilalți, cuprinşi de o frică şi de panică, au dispărut 


în desisul codrului. 

— Unde-i tata? unde-i tata? tipa copilul, revenit 
din leşinul ce-l cuprinsese văzând moartea 
părintelui său, şi pe care postelnicul îl ţinea strâns 
la piept cu braţul stâng, pe când cu mâna dreaptă 
mânuia arma. Unde-i tata? 

— Taci, ca-ti sfărâm capul! răcni postelnicul. 
ține-l, Iorgule, adause el către unul din ceată, 
dându-i pe copil, să mi-l aduci teafăr la Suceava! 
Trebuie să scăpăm sufletul acesta nevinovat din 
păcatul hotiei. s-apoi, noi suntem cari l-am lipsit 
de tată... 


Capitolul II 


Din care se vede cât e de primejdios a sosi în 
capitală în ziua când se naşte un copil în palatul 
domnesc. 

Chiar în ziua când postelnicul şarpe se întoarse 
pe la crăpatul zilei în Suceava, curtea domnească 
înfățișa spectacolul unei bucurii amestecate cu 
tristeţe. Domnița Stanca, femeia tânărului Bogdan- 
vodă; mai-marele fiu al domnului, muri din facere, 
născând un cocon, cărui 1 s-a impus în botez 
falnicul nume de Ştefan. 

Bogdan-vodă era nemângâiat. închis în camera 
sa, el ascundea de văzul curții lacrimile ce-i udau 
ochii. „La naiba! cugeta el în gândul său, copii voi 
mai face treizeci, dar o nevastă ca Stanca unde mai 
găsesc!“ 

În adevăr, a fost frumoasă, plăpândă, drăgălașă 
răposata domnità, despre care istoria tace, dar o 
slăveşte pănă astăzi cântecul poporului: 

Fecioară ca o stea, Mândră ca o păsărea, Dulce 
ca o floricea! Pe când la aripa stângă a colosalului 
palat domnesc, zidit, în forma unei cetăţi, tânjea 
junele Bogdan-vodă, la cealaltă, aripă, unde locuia 
Stefan cel Mare, era petrecere-si veselie. Bătrânul 
domn, a cărui patimă pentru femei se stinsese 
acum sub greutatea anilor şi a podagrei, se bucura 
de naşterea unui nepot, netezindu-si barba și 
zicând cu zâmbet: „Cu o muiere mai putin, cu un 
voinic mai mult!“ 

Apartamentul lui vodă avea forma de semicerc 
cu o galerie de ferestre arcate, iar sub fiecare 
fereastră, din partea curții, se înălța câte o cascadă, 
şi în stropiturile argintii ale apelor se jucau în acest 
moment razele soarelui, îngânând toate culorile- 
pietrelor scumpe 

Odaia era podità cu mozaic; tapitatà cu catifea 


mohoràtà de Venetia, pe care străluceau flori 
cusute si împletite din mărgăritar si aur; mobilată 
în giur cu divanuri acoperite de covoare turceşti; 
iar în mijlocul apartamentului stă o masă circulară 
de marmură neagră, pe care se vedeau aşezate o 
mulțime de prețioase màanuntisuri: cerbisori de aur 
cu coarne de mărgean, pàunasi cu coade presărate 
de ametiste, rubini, smaragde, zmei de aur cu ochi 
de diamant etc., etc. 

Stefan cel Mare şedea într-un jet şi părea a 
număra bobitele frumoaselor metanie de mărgean, 
ce 1 le închinase cu câteva zile înainte starețul de la 
Putna. 

Înaintea domnului şedea pe scaun hatmanul 
Arbure si sta în picioare doftorul măriei-sale, 
italianul Geronimo da Cesena. 

— Zici, mestere doftore, că copilul e sănătos, 
voinic? 

Întrebă pentru a treia oară bătrânul vodă. 

— Era cam în primejdie — răspunse doftorul, 
dându-și un aer de importantà— dar, slava 
Domnului, am luat toate măsurile trebuincioase si 
poci răspunde de sănătatea băiatului. 

— Spune mai pe scurt cà era în primejdie, si tu 
l-ai scăpat. 

— Da, măria-ta. 

— Apoi minți, că nu l-ai scăpat tu ci l-a scăpat 
Dumnezeu. Aşa e, jupâne hatmane? 

Hatmanul plecă capul în semn de afirmatiune, 
iar Ştefan-vodă, mulțumit de neplăcerea ce face 
doftorului concurența lui Dumnezeu, urmă mai 
departe: 

— Cu cine seamănă copilul, cu mine, cu 
Bogdan, sau cu mă-sa? 

— Pană acum nu se poate cunoaşte, măria-ta; 
toți copiii seamănă la față unul cu altul; dar putem 
să-i cercetàm zodia... 

— Bine spui, mestere doftore! Vrea să zică, tu 
eşti si zodiar pe lângă celelalte? Cum de nu mi-ai 
spus-o pănă astăzi? 

— Ba nu, măria-ta; eu nu sunt zodiar, dar zilele 
trecute a sosit aci de la Padova un vàr al meu, 
foarte învăţat în magie. 

— Ce vrea să zică magia, jupàne hatmane? 
întrebă vodă pe Arbore, crezând că boierul nu va 
şti să răspunză. 

— Slăvoneşte se zice adică volhovstvo măria- 
ta... 

— Procopsit mai eşti, jupâne hatmane! Credeam 
că te pricepi numai la arme. Dar eu îți voi spune, 
totuşi, cà magia nu e volhovstvo; si catà sà am 
dreptate, màcar cà tu esti cel procopsit. Magia este 
amăgeală. Cum ti se pare!... Chemati-mi darà pe 
acel învăţat amăgitor. 

Doftorul, deprins cu păcăliturile bătrânului 
domnitor, se închină în tăcere si ieşi. 

— Ia spune-mi, Arbure — urmă vodă după o 
scurtă pauză — crezi tu în solomonii d-ale 
zodiarilor? 

— Trebuie să credem, măria-ta, căci vorbesc şi 
Sântele Scripturi; trebuie să credem, dar oricum să 
fie, e mare păcat, mare păcat este de a asculta pe 
zodiari... 

— Şi de ce să fie păcat? 

— Pentru că adică e lucrul Satanei. 

Stefan-vodà s-a pus pe gânduri. Pe d-o parte, 
curiozitatea şi iubirea îl împingeau a afla viitorul 
nepotului său, pe de altă parte, machiavelismul îi 
impunea necesitatea de a părea religios până la 
fanatism, în fine, domnul găsi un ingenios mijloc 
de a împăca această contradictiune. 

— Zici, Arbure, că solomonule sunt lucruri 
dràcesti? 

— Da, măria-ta. 

— Si mai zici că este păcat de a se folosi de 
lucruri dràcesti? 

— Asa, mària-ta. 

— Dar mie unuia mi se pare cà este pàcat numai 
atunci când te vinzi dracului, iar nu când înseli pe 
Bată-l Crucea şi, prin urmare, faci o faptă plăcută 

lui Dumnezeu. 

Hatmanul nu știu cum sà răspunză la puternica 
argumentatiune a domnului, care tăia cu sabia 
greutățile teologice. 

În acest moment ușa s-a deschis şi a intrat 
doftorul, urmat de astrolog şi de un băiat de vro 
zece ani. 

Astrologul era de o vârstă de mijloc, frumos, 
nalt, cu o figură foarte dulce şi plăcută. Intrând, el 
se întoarse mai întâi de toate cătră icoana Sântului 
Stefan, aninată într-un unghi al odăii, făcu trei 
Cruci, apoi merse spre vodă, îngenuche, îi sărută 
mâna... dar toate astea fără a rădica ochii în sus. 

Băiatul se deosebea prin o figură atât de palidă 
şi transparinte, încât se părea că-i poţi număra 
toate oasele. 

El imită întocmai ceremonialul de intrare al 
stăpânului său, cu acea numai diferintà că nu-și 
ascundea ochii. 

Stefan cel Mare îi privi în tăcere, apoi zise: 

— Dar multe cruci mai faceţi! 

Astrologul ceru de la doftor italieneşte 
explicarea cuvintelor domnitorului. 

— Îi pare bine că te vede, răspunse doftorul. 

— Ce ţi-a spus talianul? întrebă vodă. 

— A răspuns că face multe cruci pentru că 
mestesugul său atârnă de ajutorul dumnezeiesc. 

— Cu atât mai bine! cu atât mai bine! 

Precum vedeţi, astrologul rămase foarte 
mulțumit cu traducerea italiană a cuvintelor 
domnului, iar domnul fu 

Încantat de traducerea românească a cuvintelor 
astrologului; priceputul doftor ştiu a-i îndestula pe 
amândoi. 

Acum astrologul aşeză băiatul pe divan, atinti 
asupra-i ochii săi căprui deschişi, a cărora privire 
avu puterea de a adormi îndată pe slabul copil, si 
s-au început interogatiunile: vodă se adresa 
româneşte cătră doftor, doftorul italieneste cătră 
astrolog, astrologul tot italieneşte cătră băiat, 

băiatul răspundea, si apoi doftorul d-a dreptul 
traducea răspunsul. 

— Pentru ca să fiu sigur că zodiarul ştie viitorul, 
trebuie să văz mai întâi dacă-i sunt cunoscute 
lucrurile de dată, zise vodă. 

Întreabă-l, meştere doftore, ce face acum 
împăratul turcesc? 

După ce întrebarea trecu prin intermediele 
enumerate mai sus, băiatul răspunse: 

— Doarme. 

— Dar ce face craiul lesesc? 

— Doarme. 

— Tot doarme! Pesemne numai eu sunt mai 
harnic decât toți domnii creştinătăţii! Dar, ia 
spune-mi, ce gândesc eu acuma? 

— Să ne dai câte douăzeci şi cinci la spate. 

Zău ai ghicit! văz că Dracul nu glumeste! Aci 
domnul făcu o cruce. Mai spune-mi ce veste a 
primit, domnia-noastră în astă-noapte? 

— Două veşti: una că a ars palatul de la Vaslui, 
alta că tătarii se pregătesc a întră în ţară. 

— Minune! mare minune! strigă domnul, făcând 
trei cruci dupăolaltă. Auzitu-l-ai pe neamt, Arbure? 
Ei bine, acuma să-mi spui dacă nepotul meu va fi 
voinic. 

— Va fi un viteaz de frunte. 

— O să fie iubitor de dreptate? 

— Va vărsa mult sânge nevinovat. 

— Cu cine va avea războaie? 

— Cu turcii si tătarii. . 

— Mult va trăi? 

—Va fi omorât de tânăr. 

Fruntea lui vodă s-a posomorât: și cine-l va 
omorî? 

Aci copilul nu răspunse nimica. 

—Cine-l va omorî? repetă vodă. Copilul se pàru 
a face o silintà convulsivă si răspunse: 

— Moartea lui a sosit astăzi în Suceava. 

Tocmai în acest moment întră postelnicul şarpe. 
Vodă s-a-uitat la Arbure, Arbure s-a uitat la 

postelnic, postelnicul se uita cu nedumerire la unul 
si altul, la copilul asezat pe divan, la astrolog, la 
doftor... 

Capitolul III 


Din care oricine vede cum un vodă n-a putut 
închide pe un postelnic, pe când un copil a izbutit 
a închide pe un hatman. 

Alături, de pe care spânzura un lanţ tot de fier 
pentru a scoate apă. Palatul avea două rânduri, de 
arhitectură gotică, cu use si ferestre ogivale, cu 
geamuri verzi cu trei foisoare vitrate si ascuţite 
aşezate în firidele, unui acoperemânt foarte înalt; 
în fine, un palat precum se poate vedea până acum 
în Nùremberg, însă numai acolo. Postelnicul se 
întoarse acasă trist şi gânditor. El nu s-a putut 
aştepta niciodată ca domnul să-l primească cu atâta 
răceală. 

„leşi, postelnice si vei aşterne mai târziu 
domniei-noastre, despre câte ai lucrat în tara 
Leahului“ îi zise Stefan-vodà, fără a-l lăsa să 
rostească un singur cuvânt. 

Sprinceana dreaptă a domnului, se rădică în sus: 
semn de mâine. 

„ŞI de ce să fie mânios? se gândea postelnicul, 
umblând cu paşi mari prin odaie. Ce i-am făcut? 
Cu ce sunt vinovat?“ 

Șarpe în zadar îşi frământa capul pentru a 
descoperi cauza neasteptatei dizgratil. 

În vârstă de treizeci de ani, adică foarte june 
după ideile epocii, el ajunsese deja mare postelnic 
si unul din favoriţii cei mai de aproape ai tronului. 
Această repede înălţare îi făcu multi dușmani si 
multi invidiosi: pe de o parte, între boierii cei 
tineri, pe cari îi lăsase în urmă; pe de altă parte, 
între boierii cei bătrâni, pe cari îi întrecuse. Nu 
cumva aceştia s-ar fi folosit de lipsa-lui din ţară 
pentru a-l ponegri înaintea lui vodă? 

Însă chiar calomnia trebuie să vază o umbră de 
vină pentru ca să-i poată da un corp. Postelnicul 

căuta acea umbră si n-o găsea, căci tot trecutul său 
era limpede ca apa izvorului. 

În sfârşit, apăsat de mâhnire, el se aruncă pe 
divan, crezând că liniştea îi va însufla o idee de 
mântuire. 

Usa s-a deschis si a intrat vechiul său amic şi 
tovarăș, hatmanul Arbure, pe care l-am văzut în 
odaia domnească faţă la scena astrologului. 

— E rău, postelnice! e foarte rău! nu-ţi pierde 
timpul: e rău! încalecă un cal, si la fugă! 

Aşa începu hatmanul. 

— Dar eu nu pricep... 

— Vei pricepe mai târziu; mai târziu vei 
pricepe.... 

— Slujbele mele cele multe... 

— Se vor găsi totdeauna multi, foarte multi se 
vor găsi ca să slujească domnilor. 

— Nevinovăţia mea... 

— Ascultă, şarpe! Porunceste să-ţi înşeieze pe 
cel mai bun, auzi! cel mai bun cal din câţi ai; s- 
apoi vom mai vorbi cât va fi timp. 

Postelnicul merse la o fereastră deschisă. 
Comisii adăpau caii la fântână. 

— Bahmetul Talpeş! striga el cătră comisi. Iute! 

— Un blăstemat de zodiar — urmă atunci 
Arbure — proroci lui vodă că tu o să fii ucigaș al 
nepotului său, al nepotului celui nou născut. 

— Eu? 

— Cel puţin aşa a vrut să înțeleagă măria-sa; aşa 
i-a plăcut să înţeleagă, căci zodiarul a spus numai 
atâta, că ucigasul domnisorului a sosit în Suceava 
astăzi, adică a sosit tocmai în ziua sosirii tale... 

— Dar au mai fost si alti cu mine. 

— Cine anume? 

Postelnicul enumeră pe toți tovarășii călătoriei, 
sale, începând de la rănitul Luca. El a uitat numai 
pe copilul găsit, despre care credea de prisos să 
mai vorbească. 

Un uşier a venit să spună că calul stă gata la 
scară. 

Postelnicul scoase dintr-o ladă de fier, aşezată 
într-un colt, un sac greu plin de techini venetiani, 
numiţi la noi venetici, se îmbràtisà cu hatmanul, si 
ieşiră afară amândoi. 

La scară sta spumând si bătând din copite un 
mândru cal arăbesc din soiul negrilor, negru ca 
pana corbului, cu un căpuşor mic, picioare subțiri 
ŞI, gât încolăcit ca de lebedă. 

Postelnicul voia să mai vorbească; dar Arbure îl 
împinse spre cal, zicându-i cu asprime: 

— Nu e timp, postelnice! 

Șarpe se aruncă pe sea, făcu o cruce, se mai 
îmbratisa cu Arbure şi dispàru. 

Hatmanul privi în tăcere siluetul amicului său 
fugând; dar când voi a se retrage, i s-a părut că 
zăreşte ceva într-o fereastră deschisă; era un copil 
cu ochi gălbui si cu păr cam roșu, îmbrăcat în 
frumoasă haină vişinie cu ceprazuri de argint și 
jucându-se cu o minge. 

Arbure n-a văzut până acum pe acel copil în 
casa lui şarpe. Asadarà, se apropie şi-l întrebă: 

— Al cui eşti, băietele? 

— Apoi acuma eu singur nu mai știu al cui sunt! 
răspunse copilul, a cărui figură prevestea o 
inteligență neobişnuită. 

— Dar cum te cheamă? 

— Mihu. 

— Cum ai nimerit aici? 

— M-a adus boierul din codrul nostru... 

Aci, aducându-și aminte de moartea tătâni-său, 
copilul a început a se îneca în lacrimi, şi hatmanul 
n-a mai putut scoate de la el nici un cuvânt. 

Nu ştiu dacă toată lumea a observat un lucru; 
mie, unuia, mi se pare că nu l-a ghicit nici chiar 
Lavater. Natura copilului se poate recunoaște când 
îl vezi plângând. Lacrimele nu desfigurează unele 
feţe copilàresti, ba încă le dau oarecare expresiune 
blândă, dulce, simpatică; pe când, sunt copii al 
cărora plâns le strâmbă şi le schimonoseşte astfel 
toate trăsăturile feţei, încât nu te poţi uita la ei fără 

să resimti un dezgust, o aversiune, o depărtare 
involuntară. 

Aşa era copilul la care se uita acuma hatmanul: 
figura lui prezintă ceva aşa de mizantropic, aşa de 
amar, aşa de respingător, încât bătrânul Arbure îi 
întoarse spatele şi se depărta de casa postelnicului, 
soptind printre dinți: „Ciudat lucru!“ 

Vestea despre prorocia astrologului că 
postelnicul şarpe este menit a fi ucigaș al nepotului 
domnesc se làti prin Suceava cu repeziciunea 
fulgerului, însoțită de sute si mii de de comentarii, 
care de care mai fantastice. 

Însă nu se cunoştea încă hotărârea bătrânului 
domn, si deci, pe de o parte, toți boierii prieteni ai 
lui şarpe, pe de alta, toți boierii vrăjmaşi ai lui 
şarpe s-au grăbit a merge la palat ca să stăruiască 
— unii pentru el, alții contra lui. 

Vrăjmaşii erau mai numerosi! 

Vodă chemă pe vel-armasul Fliondur şi-i 
porunci sà închiză pe postelnic în foisorul cetății 
pănă la o altă poruncă. 

Armasul adună toate slugile postelnicului, le 
întrebă unde e stăpânul lor, dară nu ştiu să-i 
răspunză nimeni. 

— Eu ştiu, strigă atunci copilasul cel roscovan, 
alergând înaintea armasului; venise aici un boier 
cu musteti mari albe si zise jupânului să fugă, eu 1- 
am auzit vorbind, tinindu-mà ascuns din dosul uşii. 

Slugile au adeverit că au văzut pe hatmanul 
Arbure. 

Armasul raportă lui vodă rezultatul cercetării şi 
primi porunca de a întemnita pe Arbure si de a 
trimite douăzeci armăşei în goană după postelnic, 
zece pe drumul Ardealului si alti zece pe drumul 
Poloniei. 

Era cel putin patru ore trecute de la fuga lui 
sarpe. 

Armăşeii l-au căutat în dreapta şi-n stânga, dar i 
s-a pierdut urma. 

A doua zi a venit la domnitor veşti noi despre 

năvălirea curândă a tătarilor în părțile Fălciului. 
Ştefan era acum prea bătrân şi prea slăbănog 
pentru ca să mai poată mânui sabia. După o lungă 
răzgândire si nedomerire, el porunci armasului să 
scoată din popreală si să aducă la palat pe Arbure, 
atunci cel mai vestit din toți hatmanii Moldovei. 

— Te vei fi supărat pe mine, jupâne hatmane, si 
ai dreptate, începu domnul, făcând lui Arbure 
semn ca să şază. 

— Ba nu m-am supărat pe măria-ta, stapâne: m- 
am supărat pe veneticul, care prin vràjiturele lui ți- 
a fermecat judecata măriei-tale, răspunse cu 
îndrăzneală Arbure, dar fără a se pune jos. 

— Lasă, te linişteşte, căci am poruncit să-l dea 
afară peste hotare, zise vodă, făcându-se că n-a 
înțeles amara ironie a hatmanului. Așadar, Arbure, 
fie pace între noi, şi să ne iertăm unul altuia, 
pentru ca să ne ierte apoi şi Sânta Treime. 

— Amin! 

— Acum, du-te de te odihnește, si te vom chema 
după aceea la slujba domniei-noastre. 

Hatmanul sărută mâna ce vodă îi întinse cu 
prietenie si ieşi din palat, zicând în sine: "Vulpe 
bătrână!" 

Tot atunci stăpânul, rămas singur, zâmbi fi zise 
în gâadul său: "Proastă-i lumea!" 

În curtea palatului un arcaș aduse înaintea 
hatmanului un săcui, care-l căuta de vro câteva 
ceasuri. 

Săcuiul îi-dete în mână următoarea scrisoare de 
la postelnicul şarpe: 

"Frate mai mare şi ca şi un părinte, jupân 
hatmane! Scăpat-am cu zile în tara Săcuiască si mă 
aflu sănătos în casa grofului Andras. Pană ce va 
trece urgia măriei-sale lui vodă, nu te îndura de a 
mă înstiinta despre starea lucrurilor pre acolo. 
Iarăşi să aibi în milostiva ta grijă căsuţa mea, pre 
biet nepotul meu Luca şi pre nevinovatul copil ce 
l-am întors din calea hotiei..." 

Capitolul IV 


în care apar pe scenă trei doftori: un italian, o 
babă si un copil de unde rezultă că medicina a 
prosperat totdeauna la români. 

Luca cu care am făcut cunoștință la începutul 
acestei istorii, era nepot de frate al postelnicului 
şarpe. 

Tată-său, părcălab al Cetàtii-Albe, fu ucis pe 
murii fortăreței, apărând-o contra turcilor. Mumă- 
sa şi două surori căzute în robia tătărească, pieriră 
fără veste. Luca a scăpat, fiindcă din întâmplare se 
afla atunci în Suceava la moşu-său. 

După obiceiul acelei epoce, de la doisprezece 
sau treisprezece ani în sus, fiul de boier român, 
pentru a ajunge însuşi boier, devenea ostaș. în 
războaiele contra turcilor, tătarilor, leşilor, mai cu 
seamă în sângeroasa bătălie de la Cosmin, tânărul 
Luca atrase asupră-şi privirile chiar din partea 
celor mai vitezi, nu atât prin o furie războinică pe 
cât prin un sânge rece mai presus de natura 
omenească. 

A şedea lângă vatră sau a sta în fata dușmanului 
îi era totuna. El căpăta rane cu aceeaşi nepăsare cu 
care bea un pahar cu apă. 

Niciodată ninieni nu l-a văzut nici râzând, nici 
plângând; niciodată vocea lui nu-și schimba tonul 
obicinuit; niciodată paşii lui nu erau mai pripiti sau 
mai înceti. Luca nu ştia multă carte, dar avea multă 
minte. Deprinderea de a cumpăni fiecare mişcare, 
de a cântări fiecare cuvânt, de a desfira fiecare 
faptă îl înzestra în gradul cel mai înalt cu 
cunoştinţa vieţii. El vorbea bine, dar niciodată de 
prisos, însuşi postelnicul, cu toată fineta sa, de 
multe ori recurgea la sfaturile nepotului si 
recunostea bunătatea lor. 

Luca nu pricepea ce este dragoste sau ură. El nu 

ura pe turci sau pe tătari, desi lor le datorea 
stingerea neamului său. El nu iubea pe postelnic, 
măcar că acesta era unica sa rudă si unicul său 
protector. El nu ura si nu iubea pe nimeni; dar în 
privinţa tuturor își împlinea ceea ce 1 se părea lui a 
fi o datorie a sa. Se bătea ca un leu cu turcii și 
tătarii, socotea şi apăra ca un fiu pe postelnic... 

Luca era nalt, subțire, cu picioare şi mâni de o 
lungime disproportionatà; avea o pielità foarte 
albă, ochi albaştri şi somnoroşi, păr galben, un nas 
tras; în fine, o figură mai mult olandeză, ceea ce nu 
este de mirare, căci românii nu se deosebeau 
niciodată, ca celelalte popoare, prin vreun tip 
propriu al lor. Ca regnul vegetal al țărilor noastre, 
ca temperatura cea nestatornică ce ne bântuie când 
cu frigul norvegian, când cu arsitele Egiptului, fiii 
Daciei lui Traian poartă pe feţele lor tiparul tuturor 
climelor. 

Si nu ştiau ce să facă, cum să înceapă măcar. 
După fuga postelnicului din ţară, mai mare peste 
casă a rămas cunoscutul nostru din Codrul 
Cosminului, gramaticul Morgu, poreclit Hârea, 
fecior al unui boier muntenesc care pribegise în 
Moldova din cauza cruzimilor lui tepes-vodà si 
muri aici, lăsând pe fiul său sub ocrotirea 
postelnicului şarpe. Iorgu iubea foarte mult pe 
Luca si cu tristetà se scărpina la cap, gândindu-se 
la suferințele lui şi întrebându-se pe sine însuși: 
„Ce-i de făcut?“ 

— Să aducem pe mătuşa Despa, îi zise 
vânătorul Focsa. 

— Dar nu stii tu că mătuşa Despa e o muiere si 
ea? răspunse Iorgu, apăsând asupra cuvântului 
muiere. 

— Te temi de mânia boierului? Parcă jupânul 
postelnic o să ştie! 

— Poate să afle... 

— Vorbă să fie! s-apoi dacă nu va vindeca 
mătuşa Despa, atunci nici Dracul nu va mai putea 
să vindece, iartă-mă, Doamne! 

— Fie si asa! Ad-o dară aici pe mătuşa Despa. 
— O aduc îndată, dar să ştii că ea nu primeşte bani 
mâi nainte de a vindeca cu desăvârşire. 

— Numai caută să nu ajungă cumva la ştirea 
postelnicului. 

Mătuşa Despa a cercetat starea lui Luca, a cerut 
să 1 se aducă apă nenceputà si stropi rana de trei 
ori, cântând următoarea invocatie, râmasă de la 
strămoşii nostri romani, si pe care nu ştiu dacă ea 
singură o înţelegea: 

"Sator 

Arepo 

Tenet 

Opera 

Rotas" 

După aceea udă în apă un petec de pânză curată 
şi-l legă la rană, incredintànd că bolnavul se va 
însănătoşi în nouă zile, repetându-se de câte şase 
ori pe zi operațiunea spălatului runei cu apă 
nencepută şi descântată. 

Dar numai două zile a urmat Luca cu leacul 
mătuşei Despei. La a treia zi veni hatmanul 
Arbure, îndemnat prin scrisoarea pribeagului 
postelnic, şi, aflând despre boala nepotului 
prietenului său, aduse cu sine pe doftorul 
Geromino. 

Medicul italian dezlegă rana lui Luca si o văzu 
pe jumătate tămăduită. 

— Cine l-a căutat? întrebă el pe Iorgu. 

— Apoi de, cine să-l fi căutat! adusei pe mătuşa 
Despa... 

Auzind acest nume, doftorul, aruncă pe masă 
bereta sa te catifea neagră si nu putu a nu rosti 
printre dinți un: „Carpo di Bacco“ 

— Si ce a făcut mătuşa voastră? 

— Descânta si uda rana cu apă rece. 

— Blăstemată! procletă! Poftim, mă rog, ce fel 
de duh descânta şi uda! 

— Cu toate astea, vezi că leacul a ajutat mult; 
rana s-a închis... clipă la copilul găsit Mihu. 

Introdus în casa postelnicului, el alàturà mai 
nainte de toate îndemânările noii sale locuinţe cu 
golitatea vieţii hotesti; îşi aduse aminte grosimea 
cămășuţei sale ţărăneşti cu scumpul dolmànas ce-i 
luă Iorgu de la Liovean, precum se numeau 
comercianții din Lemierg așezați în Suceava 
alătură ghionturile si bătăile ce căpăta de la hoți, 
cu socotinta ce-i arătau acum toate slugele, 
numindu-l „cocon“; si toate aceste alăturări l-au 
mângâiat pe dată chiar de moartea părintelui său. 

Uitându-se apoi în giur, Mihu văzu că, afară de 
el, postelnicul mai avea alti doi copii de suflet mai 
vechi si, fireşte, mai iubiţi, pe Luca si pe Iorgu; şi 
băiatul pricepu că dragostea lui şarpe pentru 
dânsul ar fi mai mare, de n-ar fi ceilalți doi pàrtasi, 
pe cari a si început a-i uri. 

Văzând pe Luca bolnav si zăcând fără mișcare, 
Mihu îşi zise: „încai acesta de ar muri, 
deocamdată!“ 

Invidia e unul din acele simtiminte cari se nasc 
şi se devoltă în om mai nainte de toate. 

Biblia, totdauna sublimă în alegoriele sale, 
rerpezintă invidia iscându-se între cei dintăi doi 
copii de pe fata pământului: Cain si Abel. Nemic 
mai adevărat! 

Mihu a fost faţă când doftorul se rosti asupra 
netrebniciei descântecelor babei, si el resimti 
bucurie. Mihu a fost față când doftorul promise a 
aduce leacuri cumsecade, și el se întrista. 

— Bădiţă Iorgule — zise deodată copilul cătră 
gramaticul postelnicului, aruncând mingea în sus 
—oare piperul strică la o rană sau nu? 

— Cum să nu strice, nebunule, de vreme ce 
arde? Nu degeaba muntenii îi zic ardei! 

— Cine sunt muntenii? 

— Nişte români ce ascultă de o altă domnie. 

— Vrea să zică, piperul arde ranele? Fireşte. 

Peste câtva timp, doftorul aduse un borcănaş cu 
o unsoare de culoare trandafirie, zicând lui Iorgu 
să ungă rana la noapte si să lase asa pană la a doua 

zi, când se va vedea ce va mai fi de făcut. 

Iorgu puse borcanasul pe o masă lângă patul lui 
Luca. 

— Aceasta-i unsoarea pentru rana bàditei Luca? 
întrebà Mihu. 

— Darà, răspunse Iorgu. 

Leacul a înzecit durerile bietului Luca. Rănitul 
se zbuciumă toată noaptea. Când doftorul veni 
dimineaţa, el se miră și se sperie singur de o aşa 
neprevăzută lucrare a unei unsori menite a linişti si 
adormi suferința; dar, dezlegând rana, văzu că 
doftoria cuprindea acum în sine niște atome negre, 
ce 1 s-au părut a avea o mare asemănare cu piperul 
si cari nu făcea de loc parte din reţeta primitivă, 
prescrisă după preceptele lui Galien. 

Iorgu, aducându-şi aminte de întrebările ce 1 le-a 
fost adresat Mihu, a înţeles pe dată cine era 
vinovatul. 

— Schimbă doftoria, mestere doftore, şi te 
asigur că voi priveghea astfel ca nimeni să nu se 
mai amestece în această treabă. 

Doftorul se uită în ochii lui lorgu cu un aer de 
măreaţă profunditate şi-i zise cu un ton misterios: 

— Asa cà sunt drăcii d-ale babei Despei? 

Capitolul V 


Prin care se probează că politica cea mare este 
un lucru foarte copilăresc. 

S-au strecurat vro două săptămâni de la scena 
tragicomică descrisă în capitolul precedinte. 
Doftorul venea în toate zilele, Iorgu schimba 
unsoarea cu însăşi mâna sa, lui Mihu îi era oprit de 
a pune piciorul în odaia bolnavului, și astfel Luca a 
început cu încetul a se îndrepta, aiurarea a trecut, 
şi din când în când el se încerca a umbla 
rezemându-se pe carje. 

Prima întrebare ieșită din gura rănitului a fost: 

— Unde este postelnicul? 

Din întâmplare, ucigașul său nu se ştie cine va 
fi, ferească-ne Dumnezeu; dacă însă va fi omorât 
cu precugetare, ucigaș al lui nu va putea fi decât 
Mihu“. 

Ajuns la această sigură încheiare, Luca rupse 
duozilnica sa tăcere si întrebă a treia zi pe Iorgu 
despre purtarea copilului găsit, de când intrase în 
casa postelnicului. Iorgu 1-a înşirat toate, iar mai 
cu seamă cum, pârând pe Arbure, Mihu pricinui 
întemnițarea bătrânului hatman, si cum apoi 
amestecă piper în unsoarea adusă de doftor. 
Murmura Luca în urma acestor observatiuni, si 
iarăşi se gândea, şi iarăşi observa, şi iarăşi 
murmura. 

Dar pe cât Luca îl studia pe Mihu, pe atâta si 
Mihu îl studia pe Luca. Copilul înţelegea de 
minune că bădița nu-l are la stomah, si se hotărî a 
preveni lovitura, cu atât mai vârtos că ura sa pentru 
stegar deveni si mai înversunatà de când nu 1 s-a 
nemerit stratagema cu piperul: dusmània creste 
prin neizbândă. 

Iorgu làudase în mai multe dati neobicinuitele 
daruri ale mătuşii Despei, care avea puterea, zicea 

grămăticul, de a schimba oameni în lupi, de a opri 
vântul, de a aduce ploaie sau seceta si chiar de a 
pogorî luna pe pământ. 

Mihu se preface bolnav. 

—Ce te doare? îl întrebă Iorgu. 

— Îmi arde inima... 

— Numai atâta 

— Îmi tremură tot trupul... 

— Şi mai?... Culcă-te si ţi-o trece. 

— Ba îndurà-te badità Iorgule, trimite după 
mătușa Despa. 

Iorgu întrebă pe Luca. 

— Trimite după babă; ce mare lucru?! 

— Dar ce va zice boierul afând că o muiere a 
intrat în curtea sa de două ori? 

— Mosul nu este aici, şi femeile îl supără numai 
atunci când le vede sau când se poate întâmpla ca 
să le vază, 

— Ai dreptate! mie asta nu mi-a venit în cap... 
Dar mătuşa Despa răspunse la chemare că a fost 
despretuità în casa postelnicului pentru hatârul 
unui afuirist de neamt şi că cinstea nu-i iartă de a 
se mai face încă o dată de râsul lumii. 

— Atunci trimite-mà la ea acasă, badità Iorgule, 
sopti Mihu, prefăcându-se că abia mai poate vorbi 
de durere. 

Iorgu chemă pe vânătorul Focsa şi-i porunci să 
ia în braţe pe copil şi să-l ducă acasă la mătuşa 
Despa. 

Căsuţa bătrânei fermecătoare se înălța pe o 
movilă singuratecă, la ale cărei poale curgeau cu 
freamăt-monoton undele apei Suceava. în loc de 
gard, o încungiura din toate părțile o cunună de 
plopi, ca o ceată de uriași supuşi la poruncele 
misterioasei babe. Edificiul, zidit de vălătuci si 
neboit, era aşezat, ca o moară de vânt, pe două 
bârne groase și lungi. Acoperemântul casei nu se 
vedea de loc, ori pentru că era oblu, sau pentru că 
lipsea de tot, ceea ce ni se pare a fi mai probabil. 

Poporul credea că înăntrul movilei s-ar fi aflând 

cămări tainice, în cari mătuşa Despa păstra odoare 
nepretuite și unde făcea cumplitele sale farmece; 
dar unul mai cutezător, care s-a fost bizuit a 
pătrunde în acea groaznică peșteră, s-a înecat în 
Suceava, ba încă tocmai la mal, încât s-a tăiat 
oricui pofta de a se gândi măcar să urmeze 
nenorocitei încercări. 

Trei pisice negre se jucau prin odaie. 

Mătuşa Despa şedea lângă o fereastră deschisă, 
fără gratii, si împletea la ciorapi, aruncând din 
când în când câte o cătătură dasupra tulburelor ape 
ale Sucevei. Ea purta un zăbun de tebencă verde, 
un fel de stofă ce se fabrica pe atunci în Flandra si 
era foarte căutată în orientul Europei— si avu 
capul descoperit, căci, precum am mai spus, era 
fecioară si ţinea mult la simptomele exterioare ale 
virginității sale. 

— Bine ai venit! zise mătuşa Despa, văzându-l 
pe Focsa. Cu ce te-a adus Dumnezeu? 

— Bine te-am găsit, mătuşo Despo! Mai întâi, 
am venit să-ţi mai mulțumesc o dată pentru... ştii 
pentru ce! 

— Vrea să zică, ea te iubeşte acuma? 

— E nebună după mine, màtuso. 

— Mă bucur. 

— Bunătatea d-tale. Alta, am venit să te rog sà 
vezi pe copilul ăsta bolnav... 

— Asa se poate; dar că eu, tocmai eu să mai calc 
vreodată pragul postelnicului, ferească-mă 
Dumnezeu! că doară nu sunt de râsul nemților! 

— Apoi ce s-a întâmplat nu se mai poate 
întoarce, mătuşico. 

— Ştiu, ştiu bine că và căiți acuma, dar lasă!... 
Ce boala are băieţelul? 

— Parcă mi se sfâşie trupul, răspunse Mihu, 
ținându-se cu amândouă mânile de mijloc. 

— Atunci lasă-l aici la mine până mâine, vere 
Focso. 

— Nu te temi să rămâi singur? întrebă vânătorul 
pe Mihu. 

— D-apoi de ce sà mà tem? răspunse copilul cu 
mandrie. 

— Asa vine vorba, Mihule.. 

— Eu nu mă tem de nimic... dar mă doare! 

— Voinic băiat și-a găsit postelnicul! zise 
zâmbind mătuşa Despa. 

— Voinic şi încă prea voinic! Nu ştiu ce mai are 
si jupânul postelnic de-i gata să culeagă toți copiii 
din drum, măcar că nu-i plac muierile!... Așadar, îţi 
sărut mânile, mătuşico si voi trece mâine 
dimineaţa. 

— Cale bună, vere! 

Iesind Focşa, mătuşa Despa trecu în cămăruţa de 
alături, aduse o unsoare cenușie, despuie pe băiat 
de haine, îl lungi pe masă si se apucă a-i freca 
încheiturile oaselor, buiguind din gură următoarea 
galimatie în versuri; 

Purces-a omul mare 

Pe drumul mare 

Cu toporul mare 

La pădurea din pământ. 

Nimeni nu l-a văzut, 

Nimeni nu l-a auzit, 

Numai Maica preacurată 

Înaintea-i a ieşit şi l-a întrebat: 

— Unde te duci? 

La pădurea mare. 

— Nu te du la pădurea mare, 

Ci te du la Mihu, 

Să-i tai toate durerile, 

Din cap, din dinţi, din măsele, 

Din nas, din ochi, din urechi, 

Din fălci, din barbă, din frunte, 

Din mâni, din mijloc, din picioare 

Şi din tot locul, 

Să rămână Mihu curat, 

Luminat, far’ de dureri, 

Cum maică-sa l-a născut... 

Băiatul răbda operaţiunea, silindu-se în 
căpuşorul său a născoci modul cum să declare în 


29 


fine doftoroaiei adevărat-i dorinţă; dar mătuşa 
Despa îl freca și-l întindea cu atâta virtute, încât 
Mihu îşi simţi toate oasele sfărâmate şi începu a 
tipa: 

— Lasă, mătuşico, că nu mă doare! 

— Aşa degrab? 

— Apoi nu mă durea nici mai nainte . 

Aceste cuvinte avură asupra mătuşii Despei o 
putere electrică. Copilul îşi bătu joc de mestesugul 
ei. înfuriată, ea îl apucă de păr, îl ridică în sus de 
pe masă şi apoi, punându-l drept pe picioare, îl 
întrebă tremurând de mânie: 

— Cum ai spus, puschiule? Nu te durea nici mai 
nainte? de ce dar venisi la mine? 

— Nu te supăra, matusico! ascultă cuvintele 
mele... 

— Spune, spune! Asa că te-a învăţat doftorul 
neamt de la curtea domnească? 

— Ba nu, mătuşico! 

— Ba aşa, blăstematule! 

— Să vezi singură... bàdita Luca... 

— Ei bine! ce face bădiţa Luca? 

— Vrea să mă omoare, ştiu bine că vrea sà mă 
omoare, căci a văzut că mă iubeşte jupânul, şi se 
teme ca nu cumva să-mi lase mie toată averea; de 
aceea vrea să mă omoare; l-am auzit şoptind cu 
bădiţa Iorgu sà mă omoare, si cu doftorul neamt... 

— Si cu doftorul, neamt? 

— Da, şi cu doftorul neamt, l-am auzit soptind 
să mă omoare; așadar, m-am făcut bolnav, ca să te 
poci vedea pe d-ta şi să te rog... 

— Ce vrei de la mine? 

— Mai bine eu să omor pe bădiţa Luca decât să 
mă omoare el pe mine. 

— Si cum să-l omori? 

— Dacă me-1 ajuta d-ta... 

— Eu? cu ce să-ţi ajut? 

— Să-mi dai ceva ca să-i pun în mâncare... 

— Vrei să-l otràvesti? 

— Asa se zice? a otrăvi? 

Mătuşa Despa s-a înfricosat de fineţea sceleratà 
a copilului. 

— Bine, băiete: eu ti-oi da otravă, zise ea după 
un minut de răzgândire și, ieşind în cunoscuta 
cămăruță, adusă o sticlă plină de ceva incolor. Iată, 
pune aceasta în paharul lui Luca ca să bea cu apă. 

— Si în apă n-are să se cunoască? 

— De fel. 

Mătuşa Despa îmbrăcă şi reconduse pe Mihu la 
casa postelnicului; povesti lui Luca tot ce se 
întâmplase și-l asigură totodată că 

aşa-numita otravă ce o dede băiatului nu este 
decât apă de izvor fără nici un amestec. 

— Vezi, dragul meu, vezi! Voi vă încredeti în 
afurisitul de neamt; dar neamtul oare va face 
pentru voi una ca asta? 

Luca concedie pe mătuşa Despa, dându-i 
douăzeci de groși, un bacsis foarte generos pentru 
acea epocă, si zicându-i că nu toți nemţii sunt răi; 
apoi chemă pe Mihu. 

— Spune să-mi aducă un pahar cu apă rece. 

Mihu se răpezi afară cu iuteala veveritei şi într-o 
clipă reveni singur cu un pahar plin cu apă. 

— Bea tu pană la jumătate, si apoi ràmàsita o 
voi bea eu zise Luca, uitându-se ţintă în ochii 
copilului. 

— Să beau eu? răspunse Mihu, făcându-se roşu 
ca dolmànasul său. 

— Da; să bei tu; de ce nu? 

— De ce nu! O să beau, măcar că nu mi-e sete, 
răspunse Mihu, sfortàndu-se a-și ascunde 
turburarea. Luă paharul din mâna lui Luca, îl 
apropie de buze si... îl scăpă jos cu o asa dibàcie, 
încât oricine ar fi jurat că a căzut din întâmplare. 

Capitolul VI 


în care se aruncă o vie lumină asupra 
adevăratului înțeles al institutelor lui Justinian. 

— E ciudat, foarte ciudat! zicea părintele chir- 
popa Sofronie, încrucişând mânile pe piept cu 
aerul unui mucenic. 

— Învatà-mà, ce să fac? Ce mă sfatuiesti, 
sfintia-ta? întreba cu tristeţe Luca. Precum însuţi 
te-ai încredinţat, nu mai poate fi nici o îndoială 
despre apucăturele diavolesti ale acestui băiat, care 
se pare a fi născut numai pentru omoruri şi faceri 
de rele. ţi-am spus cum trădase pe hatman, cum 
îmi întărâtase rana, cum se bizui a mă otràvi... ei 
bine? 

Părintele Sofronie asculta tânguirile lui Luca 
clătinând din cap în dreapta şi-n stânga, ca și când 
ar fi fost cufundat în ràzgandiri foarte adânci. 

— Nu cumva să-l ucidem, pentru ca să scăpăm 
lumea de acest strigoi, care o să sugă sângele 
aproapelui său?, zise Luca după o pauză. 

— Păcat! păcat de moarte! strigă părintele 
Sofronie, rădicând ochii în sus ca sfinţii de pe 
icoane. 

Să-i îndreptăm năravul prin bătăi? prin cazne? 

— Nu se va îndrepta, fiule nu se va îndrepta! 
Lupu schimbă părul, dar năravul ba. 

— Ce-i darà de făcut? 

Pentru ca să putem înţelege sfatul ce va ieşi din 
gura lui chir-popa Sofronie, trebuie să cunoaştem 
mai întâi caracterul acestui nou personagiu al 
istoriei noastre. 

O oacheșă italiancă, fila unui nobil sărac si 
fudul, înnebuni pe Sperea. Băiatul era frumos si 
străin: două mari merite to ochii unei femei. 
Intriga se începu prin serenade și se sfârşi prin 
cursă. Tatăl fetei cerea ca moldoveanul să se facă 

catolic si sà se cunune. Studentul n-a primit nici 
una, nici alta: a se lepàda de ortodoxie era a 
pierde... sufletul?... nu, ci averea părintească; a se 
cununa era a nu câstiga nimic în cazul cel mai bun; 
asadarà, el fugi din Padova si se întoarse în 
Moldova. 

Vornicul Gangur, bătrân de vro optzeci de ani, 
locuia în Bârlad. Sperea sosi îmbrăcat după moda 
occidentală cea mai nouă: o beretă cu pene, un 
spenteras strâmt, o mantelutà scurtă, gulerul 
cămăşii îmflat si drapat, nădragi trasi pe piele ca si 
când n-ar fi etc. Când junele intră în odaia, tătâne- 
său, vornicul voia să se scoale din Jet, dar vai! 
lovirea apoplexiei îl pironi mort cu gura deschisă. 

Toată tara credea că vornicul Gangur a murit de 
bucuria de a revedea pe unicul său fiu, numai 
bârlădenii încredintau că pricina morţii sale au fost 
hainele cele nemtesti ale junelui Sperea, lucru 
nepilduit pănă atunci în cinstitul si crestinescul 
oraş al Bârladului. 

Oricum să fie, junele Gangur rămase acuma 
stăpân nemărginit al unei averi colosale. Dar banii 
nu îndestulau pe viermele măririi, ce-i rodea 
sufletul. El stia că a fi boier fie cât de mare, 
logofăt sau hatman, nu este încă a fi ceva, căci 
tronul singur era pe atunci tot, iar faţă cu tronul, 
aproape pe aceeaşi linie, figura... mitropolitul. 
"Mitropolit, mitropolit cu orice preţ!" şi-a zis dară 
tânărul Gangur. 

Ei bine! el dăruiește toate mosiele sale 
monastirii de la Tazlău, si fostul jurist de la 
Cracovia, fostul amant din Padova, abia în vrâsta 
de douăzeci şi cinci de ani, se preface în "chir- 
popa Sofronie". "Chir-popă" se zicea atunci despre 
toți membrii clerului fără deosebire, fie laici, fie 
seculari. 

În scurt timp, junele monah izbuti să 
dobândească admiratiunea părinților tazloveni prin 
două mijloace: executând toate greutățile vieții 
monastice cu cea mai mare sfinţenie, întocmai 

după tipicul Santului Vasilie; al doilea, fiind 
totdeauna cel întâi gata — el, boier mare si 
cărturar de prin țări străine... a ajuta şi a învăţa pe 
frati, pe săraci, pe neputincioşi. 

chir-popa Sofronie a descris cu amănunte 
propria sa persoană, si fiindcă nu putea să-şi spună 
cugetul pe faţă, el a încheiat zicând: „Așa-dară, vă 
sfătuiesc a alege pe preacuviosul părinte Natanail“. 
Părintele Natanail era un bătrân cu un picior în 
mormânt, nu ştia nici o limbă străină, nu ieşise 
niciodată din hotarele Moldovei, era un fiu de 
opincar; în fine, nu poseda nici una din 
conditiunile egumenale cerute în strălucitul cuvânt 
al chir-popii Sofronie. 

Călugării s-au uitat unul la altul si... au aclamat 
de stareţ, pe sărmanul Natanail. 

Părintele Sofronie pierdu răbdarea, uită 
ipocrizia, călcă cuviinta şi strigă în gura mare: 
„Sunteţi nişte proști!“ 

După o asemenea comică demascare, eroul 
nostru s-a retras la un metoc tazlovean din 
Suceava. 

După mai multe strângeri din umeri, chir-popa 
Sofronie atinti pe Luca şi-i zise cu o voce 
misterioasă: 

— Stil ce să facem? 

— Astept ca sfintia-ta sà mà pui la cale. 

— Mai nainte de toate, trebui sà nu ne abatem 
niciodată de la legile dumnezeiesti si de la legile 
omeneşti. Ei bine, fiule, pravila împărătească a 
preaevlaviosului împărat Justinian zice că 
dreptatea este tó oiyeiov diyarov Éyactgp vEuerv. 

— Eu nu ştiu greceşte, părinte. 

— Aceste cuvinte se tălmăcesc pe româneşte 
așa: să dai fiecui ce este al lui. 

— Prea bine; dar nu înţeleg ce legătura poate fi 
între pravila împărătească si copilul Mihu? 

— Ia gândeşte-te bine. 

— Ba te rog, părinte, să-mi làmuresti 
priceperea, căci ştii că eu n-am învățat multă carte. 

Chir-popa Sofronie s-a sculat, a făcut câțiva paşi 
prin odaie şi se reaşeză în fata lui Luca, 

— Ascultă dară, fiule. Ai auzit că pravila 
împărătească sună curat: să dai fiecui ce este al lui. 
Bagă seama: ce este al lui. însă spune-mi, ce este și 
poate fi al unui copil adus din codru? Vezi bine, al 
lui este codrul. Vrea să zică, înţelesul pravilei, în 
împregiurarea de faţă, se ràstàlmaceste asa: 
dreptatea este de a da lui Mihu ce e al lui, adică de 
a-i da codrul. 

— De a-i da codrul? 

— Fireşte. Postelnicul, aducându-l din codru si 
hàraàzindu-1 o locuinţă în acest palat, voia să-i dea 
mai mult decât ce avusese, căci un palat e mai 
mult decât un codru. Băiatul s-a arătat nevrednic 
de a se bucura de un aşa prisos, după vorba Sântei 
evanghelie: „Nu vărsareţi mărgăritarele voastre 
înaintea porcilor, să nu le calce cumva sub 
picioarele lor şi întorcându-se să nu vă rumpă pre 
voi“. 

A-i ridica viața pentru o asemenea vină e 
nedrept, fiindcă moartea îl va lipsi nu numai de 
palat, ci chiar de codru, adică de ceea ce avusese 
mai nainte. Dreptatea ne iartă ca să luăm prisosul, 
de care nu stiu a se face vrednic si prin care poate 
să ne va-teme pe noi înșine; dreptatea însă nu ne 
iartă de a-l dezbràca si de ce a fost al lui. Mă 
pricepi, fiule? 

— Cu încetul, încep a mă dumeri, părinte. 

— Mai pe scurt grăind, trimite-l în codru si lasă- 
l acolo, căci asa se rosteste în înţelepciunea sa cea 
mare pravila împărătească: 

TO oiye1oy ðinaroy éyáðto Yéuery. 

— Dar în codru copilul va muri de foame, 
părinte. 

— Dumnezeu nu lasă nici pre pasările cerului, 
zice Sânta Scriptură. 

Rămas singur, Luca s-a gândit foarte mult, după 
obiceiul său, asupra teoriei lui chir-popa Sofronie, 
şi, măcar că judecata cea sănătoasă îl făcea să 

ghicească că este o sofismă, pe de altă parte, 
stegarul trebuia sà recunoascà ca nu are alt mijloc 
mai potrivit de a scăpa de periculosul copil. 

— Iorgule! zise el cătră gramatic, încalecă ia pe 
Mihu cu tine, du-l în Codrul Cosminului si lasă-l 
acolo. 

— Dar ce o să zică postelnicul? 

— Lasă pe mine, să-i răspund eu; acest copil nu 
mai poate rămânea la noi. 

— Si să-l duc tocmai în Codrul Cosminului? 

— De acolo l-am luat. 

— Dar drumul e lung, primejdios, mai cu seamă 
pentru cineva singur... Oare nu e totuna orişicare 
codru? 

— Crezi să fie totuna? 

— Să-l duc, bunăoară, într un codru de lângă 
Suceava; să fie numai codru! 

— Bine zici; să fie numai codru! Iorgu vroia sà 
iasă. 

— Mai aşteaptă! îi strigă Luca. Să iei cu tine un 
burduf de brânză si două pâini albe... lasă 
băiatului... să nu moară de foame pană ce-l va găsi 
cineva. 

Iorgu pàsi spre ușă. 

— Mai stai încă; să-i laşi si un urcior cu apă... 
sau nu! ba da! un urcior ceva mai mare. 

— Ai sfârşit? 

— Da. 

Iorgu puse mâna pe broasca ușii. 

— Mai este ceva, Iorgule... nu, nu; poţi să pleci. 
Zicând astea, Luca ridică ochii spre icoană, făcu o 
cruce 

Si sopti: "Iartà-mà, Doamne!" Apoi se puse a 
scri o epistolă cătră postelnic, încheind-o cu 
cuvintele: "Lucrat-am dupre povata 
prepodobrnicului(preabunului) chir-popa 
Sofronie." 

Partea a Il-a 

Capitolul I 


Care ar fi prea frumos în versuri lungi, ceea ce 
ne face a-l inchina d-Ini... Botnàrescu 

Stefan cel Mare avea o singurà file. Ea purta 
dulcele nume ilustu a reginei care adusese căderea 
Troiei, şi al împărătesei care a răspândit asupra 
răsăritului mângâierea creştinătăţii, al Cosânzenei, 
ideal de frumuseţe în basmele poporului-român... 
ea se numea „Elena“. 

Soarele îi împleti cositele din rupturile razelor 
sale, luna îi dărui albeata argintoasei sale lumine, 
seninul cerului se răsfrânse în azurul ochilor 
domnitei. Trandafirii au uitat florile surorile, 
pentru a răsări pe a sa gurità. Privighetoarea îi dete 
melodioasa-i voce. Zefirul ce adie în serile de mai, 
îi împrumută aromatica-i suflare. lar depărtatul 
cedru, înaltàdu-se pe culmile Libanului, se tànguia 
adesea cătră Sântul Dumnezeu: este cineva mai 
zvelt decât mine! 

În 1482 muscalul trimise în Moldova, la curtea 
lui Ștefan cel Mare pe un sol numit Mihailo 
Plesceev, ca să-i spună din partea ţarului 
următoarele vorbe: 

— Tu ai o fiie, şi eu am un fiu. Aflu că fiia ta e 
mândră si înteleaptà; despre fiul meu pot zice cu 
fală, că nimeni nu-l întrece în putere. Popoarele 
noastre sunt de aceeaşi lege şi ruşii şi moldovenii 
au primit Sânta Cruce din mânile apostolului 
Andrei. şi noi si voi scriem deopotrivă cu buchule 
lui Chirilă. Duşmani ai tăi sunt: craiul lesilor si 
hanul Cràmului; tot dânșii, îmi sunt duşmani şi 
mie; de vom fi uniti, îi strivim sub picioare. 
Asadarà, mână-n mână să-i cununăm pe copiii 
noștri. 

Mult iubea Stefan-vodà pe drăgălaşa sa file; o 
iubea cu acea iubire cu care plutitorul, crescut şi 

înalbit în lupte cu furtunele mării, întâmpină o zi 
liniștită în adăpostul schelei. Dar si mai mult iubea 
Stefan-vodà frumoasa Moldovă!... El uită toate si 
răspunse solului moscovit: 

—lată Elena mea, 1a-0! 

A greșit eroul Moldovei, însă a greșit pentru că- 
şi iubea tara mai pe sus de toate, si greselele 
născute din iubirea tàrei le iartă Dumnezeu în cer, 
trebui să le ierte şi oamenii pe pământ. 

La plecare, Ştefan cel Mare binecuvântează pe 
fila sa și-i zise, dându-i o carte scrisă pe 
pergamenă cu slove de aur: 

— Ia, Eleno, acest letopiset, în care sunt spuse 
vitejeştii fapte ale ţării tale; citeste-l în orice parte 
a lumii te va arunca oarba soartă; citeste-l şi adu-ti 
aminte că eşti româncă! 

Letopiseţul se începea cu aceste cuvinte: 
„Românii îşi trag vita din râmlenii cei vechi, iar 
cine au fost râmlenii cei vechi, o ştie lumea...“. 

Frageda Elenă sărută mâna bătrânului tată; ochii 
domnitei n-au lăcrimat atunci, dar i-a làcrimat 
vocea, când zise: 

— Mă supun voiei tale! 

Si a plecat...... 

Tarul avea o a doua femeie, greaca Sofia 
Paleologina, si un fiu din prima căsătorie, Ion cel 
Tânăr, moştenitor al tronului si acum bărbat al 
domnitei Elena. 

Sofia nàscu tarului un fiu numit Vasilie; Elena 
născu mostenitorului tronului un fiu numit 
Dimitrie; 

În scurt după aceea moare junele Ion si, bun sau 
rău, oricum va fi fost el, fiia lui Ştefan-vodă 
rămâne văduvă, azvârlită singură într-o țară 
străină...! 

Moartea lui Ion cel Tânăr a desteptat întrebarea: 
cine să fie moştenitor al tronului? copilul Sofiei 
sau copilul Elenei? Vasilie sau Dimitrie? fiul sau 
nepotul țarului? 

O soacrà greacă si o noră româncă au dezbinat 

deodată toată lumea muscălească în două tabere: 
cei mai multi şi cei mai buni țineau pentru 
drepturile Elenei, care stia să placă muscalilor, 
vorbindu-le în limba lor si încungiurindu-se 
totdeauna de pământeni; vreo câţiva însă, o mică 
ceată, apărau drepturile Sofiei, care era putin 
iubită, depărtându-se de societatea muscalilor şi 
tinind la curte o mulțime de greci venetici. 

Pe când unii ziceau: Dimitrie, ca fiu al lui lon 
cel Tânăr, posedă de la tată-său însușirea de 
moştenitor al tronului; alții strigau: un fecior e mai 
mult decât un nepot al ţarului. 

Este cumplit când se luptă bărbaţii; când puterea 
respinge puterea, când cuvântul răspunde la 
cuvânt, când francheta se ia de păr cu franeheta; 
dar de trei ori mai cumplită este lupta femeilor, o 
luptă în care slăbiciunea se zbuciumă a învinge 
slăbiciunea, ascunzând acul veninului în taina 
tăcerii sau înfășurându-l în vorbe de miere şi în 
fineta zâmbetului. 

Venise atunci la Moscova un evreu din Polonia 
numit Scara. 

EI lăuda legea lui Moise, defăima evangeliul, 
tăgăduia nemurirea sufletului, respingea Sântele 
icoane, învăţa a citi în cartea cabalistică faptele 
viitorului. 

Multi boieri si multi popi îmbrăţişară în secret 
teoria jidovului, care vorbea frumos si stia să dea 
greutate frumoaselor sale vorbe. 

Sofia se folosi de scandalul evreismului si sopti 
țarului, desmerdându-l sub vălul nopţii, când 
credea că va fi mai ascultată: 

— Stăpâne! noru-ta s-a aruncat în eresul 
spurcatului Scaria. 

Apoi ea învaţă pe greci să răspândească în popor 
că văduva lui Ion cel Tânăr, fiia lui Stefan cel 
Mare; se făcea evreică. 

Elena plângea si tremura. îngenuncheată 
înaintea icoanei ce-şi adusese din Moldova, 
domnita cu focul inocintei se ruga născătoarei de 

Dumnezeu în sonora limbà romana. Cerul ascultà 
ruga. Fiul grecei, ambitiosul, Vasilie, perdu 
răbdarea, de a mai adăsta pană ce ţarului îi va veni 
gustul de a alege în fine între el si Dimitrie, fiul 
româncei. Pe de o parte Sofia, aduna la sine în 
toate nopțile o mulțime de babe vrăjitoaie pentra a 
face farmece contra duşmanilor; pe de alta, vreo 
câțiva boieri îndemnarà pe Vasilie a da otravă lui 
Dimitrie şi a se răscula împotriva ţarului. 

Strasnicul Ion III află uneltirile muierii si ale 
fiului său pe conjuratii boieri îi decapitează, le taie 
mâinile si picioarele, îi aruncă prin temnițe si 
groape; pe fermecătorese le îneacă; Sofiei îi 
poruncește de a nu mai apare înaintea ochilor săi; 
pe Vasilie îl pune sub strajă. Elena triumfă 
dăruindu-i o prețioasă cruce cu lanţ de aur si un 
brâu presărat cu petre scumpe. 

Acea zi, frumoasă-pentru gloria sângelui român, 
se întâmplă în 4 februariu 1498; 

Când ştirea ajunse la Stefan-vodà, el făcu o 
vânătoare domnească pentru bucuria boierilor şi 
porunci a se da poporului vin domnesc ca să se 
veselească. 

Dar nu dormea vicleana greacă, ci ca tigrul care, 
pitulat în vânzătoarea umbră a tufelor, cu ghiarele 
pe jumătate ieșite, cu ochii aprinsi de setea 
sângelui. cu gura gata a sfâşia, ocheste căprioara 
fără ştire şi apoi se aruncă... aşa Sofia o pândea pe 
Elena. 

N-a trecut un an deplin, şi iată că Sofia cu fiul 
său recâștigară nestatornica milă a ţarului; au mai 
trecut la mijloc ceva ca doi ani, si iată că Elena cu 
sărmanul Dimitrie s-au văzut întemnițați sub cea 
mai aspră priveghiare. 

Niciodată nimeni n-a ştiut să spună care a fost 
vina nenorocitei odrasle a lui Ştefan cel Mare. 

În 1502 ţarul zise solilor hanului tătăresc: "Am 
închis pe noru-mea si pe nepotul meu pentru că asa 
mi-a plăcut mie"... 

Sofia triumfa. 

În 1504 a venit vestea la Stefan-vodà cà fiia sa 
se stinge cu încetul, ca licurânda lumină a 
candelei, în neagra închisoare. 

Bătrânul domn făcu o cruce, se ghâdi si zise: 
"Datoria firească a părinților este de a muri înainte 
de copii". 

De atunci el nu s-a mai sculat din pat. 

Capitolul II 


Din care se vede cât de rău este de a repeta o 
singura frază de două ori. 

Dacă vi s-ar fi întâmplat a trece pe stradele 
Sucevei în ziua de | iuli 1504, ati fi crezut că vă 
aflaţi în acea urbe fermecată din basm, unde prin 
răutatea Satanei împietriră până şi corbii de pe 
arburi, până si apele din izvoare, până şi bucatele 
de pe frigări, astfel că ochii în zadar căutau giur 
împregiur o suflare de ființă vie. 

SI cu toate astea, Suceava, departe de a semăna 
cu Sodoma şi Gomora, se deosebea prin o 
religiozitate aşa de mare, încât număra în sânul său 
400 de biserici si bisericuțe. De ce darà milostivul 
Dumnezeu a lipsit-o deodată de acea una sută mii 
de făpturi umane, cari cu câteva ore înainte 
împestritau toate pieţele, toate ulițele, toate 
unghiurile acestei màrete capitale? 

Dar nu! sucevenii n-au pierit; cel puţin n-a pierit 
unul din ei, căci-iată arătându-se la o răspântie şi 
alergând în goana calului... cine? Cunoscutul 
nostru vânător Focsa, aprinsul admirator al mătuşii 
Despei si în genere al tuturor minunilor pe fata 
pământului, care acuma, străbătând pustiitele 
strade ale Sucevei, avea el însuși aerul de a fi o 
minune. 

De-l veti întreba: încotro fugi, vere Focso? el nu 
va răspunde, el nu se va opri, el nu va întânapina la 
chestiunea d-voastre măcar prin o cătătură... El 
fuge, fuge, fuge, şi numai din timp în timp își 
apasă pe ceafă, când cu dreapta, când cu stânga, 
cusma ce ameninţa la tot pasul a cădea, speriindu- 
se şi ea de o fugă atât de furioasă. dentăi din dosul 
târnei, apoi, luându-se aceasta, ostașii se retrăgeau 
şi reânoiau apărarea din dosul cetàtuii; ba încă si 
după cuprinderea cetàtuii era cu putinţă de a mai 

rencepe lupta dinântrul palatului, zidit din piatră 
pătrată, cu turnulețe la flancuri, cu use ferecate si 
cu gratie de fier. 

Aici, ca prin vàrguta magică, spectacolul se 
schimbă cu desăvârşire. Nu numai străzille din 
giurul palatului sunt ticsite de oameni, bărbaţi, 
femei, tineri, bătrâni, copii, dar până si pe ziduri, 
pe porti, pe case, pe copaci nu vezi decâi mii de 
figure ticsite, de toate vârstele, de toate sexurile, 
de toate conditiunile, între cari puteți observa un 
singur punct de asemănare: ochii tuturora, fără 
deosebire, sunt atintati asupra locuinţei domneşti. 

Din înmiitele gure ale acestei uriaşe gloate nu 
auziti o vorbă, un cuvânt, un son din care să puteţi 
ghici cauza fenomenului, să aflați împregiurarea ce 
întrunise atâtea inime bătânde. în loc de fraze 
lămurite, ascultați numai un ciudat murmur, 
asemenea freamătului undelor, care nu lasă a 
recunoaște sunetul, fiecărui val în parte; ascultați o 
stranie bombănire, care în tot minutul crește sau 
scade în diapazon devine zgomotoasă, sau se 
pogoară la misterul soaptei, şi din care nu puteți 
înțelege nimic. 

Vânătorul Focşa îşi făcu drum printre 
compactele şiruri ale poporului, adresând în 
dreapta şi-n stânga laconica întrebare: 

râzând. 

legat la inelul de aur. 

Să lăsăm gloatele si pe Focsa înaintea pânzei, să 
lăsăm pe bucepalul lui Arbure în curtea palatului si 
să intrăm o dată cu însuși hatmanul în dormitorul 
lui Ştefan cel Mare unde se va limpezi cauza 
subitei pustiiri a stradelor Sucevei, neobicinuita 
alergare a vânătorului şi curioasa îmbulzire în jurul 
Dealului lui vodă. 

Pe un pat de abanos fără ornamente, era culcat 
marele Stefan, galben, slab, cu ochii înfundati si 
cari străluceau acum cu un foc mai învapàiat ca 
razele unui soare ce apune înaintea patului sta în 
genuchi tânărul Bogdan-vodă, cu lata ascunsă în 

mâni. La căpătâiul domnului şedea pe scaun 
mitropolitul Teoctist, bătrân gârbovit de ani, care 
purta de o jumătate de secol cârja păstoriei. Din 
dosul ierarhului stau în picioare vlădici si egumeni. 
Restul odău era cuprins de fruntașii boierimii, 
cătră cari se aplică cuvintele cântecului poporan 
despre Stefan-vodà: 

Casa-1 plină de boieri, 

Viteji mari cu mari averi, 

Hatmmani toţi si vistieri! 

Când usierii au deschis usa si au lăsat sà intre 
hatmanul Arbure, Stefan cel Mare se împărtăşise 
deja din mânile mitropolitului şi, asteptànd cu 
răbdare si linişte momentul suprem cu o voce 
stinsă si tărăgănată, al cărei timbru avea ceva 
profetic, da fiului şi supușilor săi poveţe de domn 
si de părinte. 

— Tu, fiule Bogdane, şi voi, credincioşilor mei 
boieri şi însoțitori, cari ati împărțit cu mine toate 
izbândele mele, iată-mă plătind datoria de obşte a 
firi omeneşti. 

Vâlfa trecutei vieţi mi se pare acuma ca umbra 
ce se pierde cu apropiarea serii. 

Moartea stă în uşă. S-a sfârşit pentru totdeauna 
călătoria omului muritor, târârea viermelui... 

Dar nu mă sperie aceasta, căci ştiu bine că însăși 
ziua nașterii unui om este cel dentăi pas spre 
mormânt... 

Ceea ce mă îngrijeşte, ceea ce-mi sfâșie cugetul 
este că vă ameninţă ghearele nemilostivului păgân, 
însetat de sânge creştinesc. 

Prin armele şi vicleniele sale, el înghiţi cea mai 
mare parte a ţării Unguresti, supuse cu puterea 
Crâmul, care nu cunoscuse pană atunci nici un 
stăpân străin, cuprinse Basarabia, înjugà pe 
munteni... Credeţi, oare, că el va cruța sărmana 
Moldova, aceea care este ca o poartă a împărăției 
sale, aceea care a cutezat să-l despretuiascà si în a 
cării inimă a răzbătut el totuşi, luându-ne Cetatea- 
Albă şi Chilia? Unde va fi sprijinul vostru și 

nădejdea voastră, când va suna ceasul de nevoie. 

Ungurii s-au aruncat ei înşii în obedele 
păgânului. Nemţii se ceartă ei între ei... Muscalu... 

Aci vocea muribundului erou tremură ca o 
coardă ce se rumpe. El tăcu, închise ochii, un 
incarnat acoperi obrajii săi vestejiti, buzele-i se 
miscau convulsiv, ca şi când vorbeau cu o ființă 
nevăzută. 

Boierii au înaintat spre patul domnului, crezând 
că şi-a dat sufletul... dar Ştefan avu puterea de a 
învinge cosmarul ce-l ametise si, revenind în sine, 
urmă mai departe: 

— Precum vedeţi, fiule si fraților, nu este cine 
să va ajute când va fi sosit greul ispitei. 

Aşadară ascultați sfatul ce vă dă bătrânul vostru 
domn şi părinte, cu care izbutiràti a birui atâtea mii 
de necazuri... Cercati a îmblânzi sălbateca fiară 
prin o supunere de bunăvoie: linistita apă stinge 
urgia focului... 

Cereti să va lase a vă cârmui după legile voastre, 
a trai cu obiceiurile voastre, a vorbi în limba 
voastră... 

Cereti să nu se atingă de credinţele si 
slobozeniile ţării... 

Cereti să vă apere împotriva duşmanilor vostri... 

Pentru toate astea, plàtiti-1 o dare pe an, ajutati-l 
în războaiele lui... 

Bar dacă, ferească Dumnezeu, păgânul nu va 
primi o asa tocmealà, dacă el va voi cumva să vă 
calce sfintele drepturi strămoșești, atunci... 

Atunci mai bine să muriti cu sabia în mână decât 
să priviți robia Moldovei!... 

Ştefan-vodă încetă, aruncă o cătătură asupra 
adunării şi zise: 

— Am vorbit de soarta ţării; voi vorbi acum de 
păcătosul meu suflet... 

— Vă rog, iubitilor mei frati, de a mă ierta 
pentru nedreptàtile ce le-aţi suferit de la mine... 

Ochii lui vodă s-au oprit asupra hatmanului 
Arbure. 

— Apropie-te, hatmane... sunt gresit înaintea 
ta... Batrânul hatman se inundă în lacrimi, se 
aruncă în genunchi şi, apucând mâna domnului, 
strigă sărutând-o: 

— lartă-mă pe mine, pe mine iartă-mă stăpâne! 

— Ba să mă ierți tu pe mine, fratele meu. 

— Dă-mi dară voie, măria-ta, dă-mi voie de a 
stărui, de a stărui ca să mă ierti nu numai pe mine, 
nu numai pe mine, stăpâne, nu numai pe mine, ci 
încă pe o altă credincioasa slugă a ta, foarte 
credincioasă slugă... 

— Spune, Arbure... 

— Stil, măria-ta, îți aduci aminte, măria-ta, de 
nenorocitul, de mult nenorocitul postelnic şarpe... 

Vodă nu-l mai auzea: se părea adormit. 

Capitolul III 


Foarte încurcat, fiind foarte revoluționar... 

Pentru a înţelege starea de lucruri în care 
Moldova fu aruncată deocamdată prin agonia lui 
Ştefan cel Mare, trebuie mai nainte de toate să 
limpezim chestiunea succesiunii domnilor după 
vechiul nostru „obicei al pământului“. 

Este învederat că, pe baza unei atari 
constitutiuni, fiecare moarte de domn trebuia să fie 
simptomul unei turburări din partea poporului de 
Jos — care se încerca a dobândi si el o acţiune în 
alegerea stăpânilor — și din partea pretendentilor, 
la cari intrigau pe lângă aristocrați, zicându-se a fi 
os de domn. 

Chiar înainte de a muri Stefan-vodà, două 
răscoale se declarară la două capete ale Sucevei: 
răscoala dentài, în Mahalaua Măcelarilor, era 
condusă de mătuşa Despa; cea de al doilea, pe 
Podul Saşilor, de cătră stolnicul Petru Rareş, 
bastard al principelui. 

Dacă mătuşa Despa avea o ură pentru cineva, 
apoi, precum văzurăm, numai pentru doftorul 
domnesc, talianul Geronimo da Cesena. 

Când vânătorul Focşa îi aduse din fugă vestea 
despre moartea lui vodă, descriindu-i cum sufletul 
domnesc ieși prin un horn al palatului în forma de 
fum albui, ea strigă: „L-a otrăvit neamţul!“ . 

La vale de așa-numita movilă a mătuşii Despei 
se trăgea d-a lungul râulul un şir de căsuțe, în cari 
locuiau mesnitii sau măcelarii, profesiunea ce o 
puteau exercita atunci numai românii; iar dintre 
toate acele căsuțe, cea mai frumusicà, cu stâlpi 
roşii si cu obloane verzi, era a starostelui meşter 
Belibousin-Crăciun. 

Mătuşa Despa alergă în uliţă să povestească 
descoperirea sa vecinilor, şi peste o oră, vro două 

sute de măcelari, cu steagul breslei, cu pestelce la 
brâu, cu cuțite si topoare în mâni, având în fruntea 
lor pe starostele întovărăşit de vicleana doftoroaie, 
cutreierau stradele Sucevei, răcnind: „Moarte 
neamţului!“ 

Cu cât înainta procesiunea lor, cu atâta creștea 
numărul. Ungurii cojocari, vecini cu Mahalaua 
Măcelarilor rădicară si ei steagul; apoi urmarà mai 
multi băieţi de pe la crame, adecă prăvălie, slugi 
boiereşti, strengari şi alții, încât în curând ceata se 
urcă la o cifră aproape de o mie de duşmani ai 
nenorocitului medic. 

Pe când mătuşa Despa, ca un general priceput, 
explica pe drum armatei sale nelegiuirile 
vràjmasului, vânătorul Focsa intră în palatul 
postelnicului şarpe si, după mai multe căutări, găsi 
pe Luca în grădină, lungit pe iarbă sub umbra unui 
arbore, ascultând pe Iorgu care-i citea dintr-un 
manuscript slavonesc întitulat Aici se începe 
paralipomenonul lui Zonara... 

Grămăticul citea: 

„Cade-ni-se nu din cărți a ne lumina, ci din 
curăţenia minții celei limpezite de cătră duhul 
dumnezeiesc; şi precum cărțile cu cerneala se 
scriu, aşa inima noastră cată cu duhul lui 
Dumnezeu scrisă a fi...“ 

În acest moment Focsa intră, sau, mai bine, 
năvăli în grădină, strigând: 

— A murit vodă! 

— Cine ţi-a spus-o? întrebă Luca cu linişte, 
lăsând cartea la o parte şi sculându-se în picioare. 

— Cine mi-a spus-o! Mă mir cum de n-o ştii d- 
ta, după ce o ştie tot târgul!... s-apoi uità-te — 
adause el arătând printre crengele copacilor spre 
poartă — uită-te, toate slugele abia acum se întorc 
de la Dealul lui Vodă, nici una nu rămăsese acasă... 

— Cum de-i lăsase vornicul curții să iasă fără 
ştirea mea? 

— Ba chiar vornicul a fost cu dânsii. Des- 
demineatà trecu pe uliţă un aprod domnesc trimis 

să cheme pe toţi boierii la palat si ne spuse că 
adecă vodă moare; pe dată toate slugele au şi 
pornit în fuga mare la Dealul lui Vodă, eu singur 
mai rămăsei, gândindu-mă a cere voie, dar... 

— Şi ce ati văzut la Dealul lui Vodă? 

— Văzurăm ieşind din palat mai multi boieri cu 
oamenii lor și am auzit de la unii că vodă a si 
murit; atunci mă grăbu a mă întoarce acasă, dar pe 
drum m-am abătut pe la mătușa Despa si ce sà 
vezi?! 

—— Ce? 

— Îmi spuse că doftorul neamt este acela care a 
otrăvit pe vodă. 

— Ti-a spus-o ea? 

— Chiar ea mi-a spus-o. 

— Iorgule! 

— Ce să facem acum, bàdità! Ne-a murit bunul 
şi viteazul nostru domn! 

— Doftorul se află într-o mare primejdie. 

— Doftorul? 

— El mi-a scăpat viaţa, şi eu sunt dator de a 
scăpa pe a lui. 

— Nu te înţeleg, bădiţă. 

— Mă vei înţelege îndată... Spune Focso, sà se 
înarmeze si să încalece Faur, Balea, Gagul, 
Dobrotă, Caplea, Pancea, Mogoş si Ursul; sà ia 
scuturi, săbii şi sulițe; tu, Iorgule, vei merge cu 
mine; iar tu, Focşo, aleargă la vel-armas de-i spune 
că poporul năvăleşte asupra casei doftorului... 

— Poporul năvăleşte? De unde o ştii d-ta? 

— Asa să-i spui... iute! 

Abia Luca şi cei nouă însoțitori ai săi zburară 
călări din curtea palatului, cum îndată chir-popa 
Sofronie ieşi din apartamentul său, ținând subsuori 
o lungă scândură albă; un ucenic, îmbrăcat 
calugareste, ducea după santia-sa o scară, cu 
ajutorul căriia scândura fu aşezată si legată 
deasupra arcadei porții; pe scândură se citeau, 
scrise cu litere mari, una lângă alta, următoarele 
trei inscriptiuni, greacă, slavonă şi română: 

O ev ALOPTOACIG AHLOPTOACIG XOPPOvNOG 
1epouovayoş L'avyovp eye Enro Boy5av 
BosPodac... 

Iz gresnih naigreşnii cernet Sofronie Gunstur 
recè: da zdravstvuiet Bogdan voivoda... 

Dintre păcătoşi mai păcătosul călugăr Sofronie 
Gangur zice: „Să trăiască Bogdan-voievod“... 
Chir-popa Sofronie se retrase apoi cu o patriotică 
smerenie, zicând în gândul său: „Un mare pas spre 
Mitropolie!“ 

Pe când astea se petreceau în palatul 
postelnicului şarpe, pe Podul Sasilor, o democraţie 
descultà făcea după modul său alegerea de domn al 
țării. O gloatà de pescari, de țărani, de robi țigani 
si tătari, de precupeti, de grădinari, bărbaţi si femei 
zbierau cât le lua gura: 

— Întru multi ani să domnească Petru-vodă! 

— La palat! După mine, fraților! striga un june 
de vro patrusprezece ani, nalt, frumos, cu o figură 
măreaţă şi descinsă, care se părea menită pentru 
domnie. 

Însă nu mult timp zâmbi junelui pretendinte 
perspectiva tronului. La capătul podului îl 
întâmpină o numeroasă ceată sub povatuirea 
armasului Fliondur. 

— Lăsaţi jos armele! strigă acesta, rădicind în 
sus măciuca, măcar că mai toţi partizanii 
bastardului în loc, de arme nu aveau decât ciomege 
şi pietre. 

Rareş, ținând mâna pe pumnar, aborda pe 
Fliondur: 

—Jupâne armase, ajută-mi si te voi face vel- 
vornic de tara-de-Jos. 

Fliondur voi a pune mâna pe îndraznetul june, 
dar acesta repede îi dete o palmă şi, fâcând apoi o 
săritură îndărăt, dispăru în mulțimea poporului. 

— Tineti-l! tineti-1! striga armasul, înflăcărat de 
furie si de rusine. Poporul ràdea. 

— Ucideti-1! urmă Fliondur cătră ceata sa; 
ucideti-1 de tot! ucideti-i pe blestematii ăștia, pe 

mojici ăştia! 

Poporul începu a fugi. 

Deodatà, din partea în care se afla ceata 
armasului, apăru călare vânatorul Focsa si, 
apropiindu-se de Fliondur, îi zise: 

— Răscoală lângă casa doftorului domnesc! 
Fliondur trimise trei cetaşi cu porunca de a se 
închide toate porțile orașului, ca nimeni să nu iasă, 

şi apoi purcese cu toţii spre locuinţa doftorului. 

Liniştea a devenit însă perfectă numai atunci 
când Fliondur a declarat „pe cinste“ cà Stefan- 
vodă n-a murit încă. 

Să ne-ntoarcem la Petru Rareş. 

După neisprava negociatiunii sale cu Fliondur, 
el alergă spre Poarta ungurească. Vă aduceţi 
aminte că în directiunea acelei porti se afla casa 
postelnicului şarpe. Ajungând la ea, Petru văzu 
inscriptiunile cele ultradevotate ale lui chir popa 
Sofronie. 

„Aici se cinstește numele lui Bogdan — Îşi zise 
el zàmbind— si prin urmare aici nimeni n-o sà mă 
caute; voi adăsta ascuns până la noapte. Poarta 
ungurească e aproape...“ 

Cugetând astfel, Petru intră în curtea palatului; 
se furisà în grădină si se pitulă în tufe. 

Peste a jumătate de oră, Luca reveni cu oamenii 
săi şi cu doftorul Geronimo. 

După ce puse la cale toate trebile casei, 
încredintànd pe cei răniți în sarcina italianului, el 
îşi aduse aminte cà a uitat în grădină pretiosul 
manuscript al lui Zonara. 

Dar închipuiti-và mirarea sa când zări, înaintând 
spre el dintre crengi, pe bastardul lui Ştefan cel 
Mare. 

— D-ta, stolnice, aic1?... 

— Eu, Luca, răspunse bastardul, întinzându-i 
mâna cu o nobilă franchetà; nu voiam a mă 
ascunde, căci te văzui intrând pe tine, şi te cunosc 
cine eşti... 

— Dai ce te-a adus?... 

— Scapă-mi viata! 

Ti-0 scap, stolnice... vino după mine, adause 
Luca, conducând pe Rareș la o ușă din fundul 
grădinii. 

În seara acelei zile, crainicii, adecă heralzii 
domnești, înstiintarà poporul cu sonul tràmbitelor 
că a doua zi de dimineaţă au a se aduna la Câmpul 
Dreptăţii pentru alegerea unui nou domn... 

Capitolul IV 


în care cei vii se încurcă si un mort vine să-i 
descurce. 

Zăcând pe patul morţii, Stefan cel Mare pusese 
pe cler şi pe boieri să-i jure că primesc de domn pe 
fiul său Bogdan; pentru a se asigura apoi contra 
nestatorniciei aristocraților, bătrânul vodă chemă 
pe toți curtenii săi — copii de casă, aprozi, paici, 
postelnicei etc. — şi-i făcu să declare că vor apăra 
domnia lui Bogdan contra oricui. 

„Jurăm — ziseră tinerii curteni, cu o mână pe 
Evanghelie si cealaltă pe sabie— jurăm pe 
Dumnezeu, pe Maica Precista, pe apă, pe pământ, 
pe foc, pe văzduh, pe pâne, pe vin, pe paloşele 
noastre...“ 

Astfel era jurământul militar pe atunci; 

Şi, în adevăr, Ștefan-vodă era silit sà ia toate 
precautiunile putincioase, căci, desi fiu de domn, 
ba încă de cel mai ilustru domn al României, deși 
brav şi inteligent totuşi, junele Bogdan, după legile 
țării, nu avea dreptul de a se urca pe tronul 
Moldovei... De ce? 

Bogdan-vodă era un bărbat frumos si bine făcut; 
avea o statură de mijloc, o talie subțire şi un mers 
grațios; avea o pielità foarte albă, păr negru 
unduios, sprâncene arcate, musteti elegante, o 
bàrbutà creatà, un nas delicat... dar cu toate acestea 
îi strica un lucru de nimica: ochii încrucisati, din a 
cărora cauză poporul îl numea „Bogdan cel orb“ 
sau „Bogdan cel grozav“. 

În alte ţări, istoria ne arată regi schiopi ca 
Vladislav al Poloniei, regi cocosati ca Richard al 
Angliei, regi chiori ca Ludovic al Boemiei... 
Numai la români cel mai mic defect fizic 
dezmoştenea pe un fiu de domn de drepturile sale 
la coroană. 

Străbunii nostri întreceau chiar pe vechii elini în 
adoratiunea frumuseţii plastice. Principii lor, mai 
întâi de toate, se cerea a fi mândri. Această 
curioasă lege se baza pe o observatiune foarte 
veche, pe care o găsim deja în antica literatură 
sanscrită, în drama Mricisacati, scrisă înainte de 
naşterea lui Crist, un judecător zice: „De pe figură 
vă puteți face o idee asupra caracterului nu numai 
unui om, ci în fildeș, în cal, în juncă; când forma e 
perfectă, inima nu poate a nu fi bună“. 

Dar cusurul ocular al lui Bogdan-vodă avea 
pentru români o însemnătate si mai mare decât 
oricare alt cusur fizic, ochii încrucisati fiind 
dezaprobati prin însuși textul Sântei Scripture, 
când evanghelistul Luca zice în capul al XI-lea: 
„Lumina trupului este ochiul; deci, de va fi ochiul 
tău curat, tot trupul tău va fi luminat, iară dacă va 
fi rău, şi trupul tău e întunecat“. 

Această tristă împrejurare şi, mai cu seamă, 
revolta poporului de jos pentru Petru Rareş, 
descrisă în capul precedent, probară lui Bogdan- 
vodă necesitatea de a lua şi el măsuri 
extraordinare, afară de jurământul boierilor şi 
curtenilor. Asadarà, tânărul principe, pe când tatà- 
său zăcea în amortire, pe de o parte trimise pe 
crainici de a anunţa pentru a doua zi libera alegere 
a domnului, iară pe de alta chemă la palat pe 
neobositul vel-armas Fliondur. 

— Spune-mi, armase, pe cine cunoşti tu a fi mai 
împotrivnic domniei mele? 

— Soltuzul Bejan... 

— Unu. 

— Starostele Belibou-sin-Cràciun... 

— Doi. 

— Mătuşa Despa... 

— Las-o la o parte, că nu mi-e teamă de muieri. 

— Mai multi dintre ungurii cojocari... 

— Bine; dar de cel mai mare dușman al meu, de 
Rareș, nici că aduci vorba? 

— S-a făcut nevăzut, mària-ta. 

— Să mi-l scoţi din gura iadului, auzi! că-mi 
răspunzi cu capul... Mai în sfirsit — urmă Bogdan 
mai liniştit — pune mâna pe cine singur ştii și-l 
bagă legat în turnul cel roşu, ca nu cumva să 
clocească mâine vreo zarvă. 

— Ar fi bine— zise Fliondur — ar fi bine să 
dăm norodului o... o... o pildă. 

— Ce vrei să zici cu pilda? 

— Ar fi bine... vro câteva tepe. 

— Aşezate tocmai în calea poporului? hm? 

— M-ai ghicit, stăpâne! 

— Bun gând ai avut, zău! Ia darà de prin 
închisori trei jidovi, trei armeni, trei ţigani şi trei 
tătari, peste tot doisprezece, şi înteapà-1, ca să fie, 
cum zici, o pildă. 

Flionur sărută poala hainei lui Bogdan-vodă şi 
lesi. în uşă el se ciocni cu vel-logofătul, faimosul 
Ioan Tăut. 

— Ce veşti, părinte logofete? întrebă vodă. 

— Să fie măria-ta sănătos! 

— Zi tot înainte. 

— Viu ca să-ți prevestesc măriei-tale o 
sminteală oarecare pentru ziua de mâine. 

— Ai zis: sminteală? 

— Din ţinutul Fălciului s-a întâmplat a fi acum 
în Suceava numai părcălabul Costea. 

— S-apoi? 

— Apoi nu prea vine la socotealà, pare-mi-se, cà 
un singur om sà te aleagă domn pe măria-ta în 
numele tuturor tinutasilor. 

— Îţi place a glumi, părinte logofete; ia alti 
oameni de prin alte tinuturi, de pe unde sunt mai 
multi, si așază-i sub steagul pârcălabului Costea, 
ca şi când ar fi veniţi si ei tot din ținutul Fălciului. 
Nu se va băga de seamă... 

— Asa îmi poruncește măria-ta? 

— Așa îţi porunceste domnia-noastră... 

După ce boierii si curtenii jurară lui Bogdan- 
vodă, după ce Petru Rareş dispăru din luptă, după 
ce capii opozitiunii erau întemnițați, iară cei 

rămaşi se îngrozeau privind o duzină de ființe 
umane întepate... ei bine poporului tot încă nu-i 
venea a crede că domnul ce 

Si-l va alege în Câmpul Dreptăţii nu va fi ales 
potrivit obiceiului, cu voia tuturor locuitorilor țarii, 
după expresiunea cronicarului Ureche, 

Câmpul Dreptatea, numit asa pentru că acolo se 
făceau dreptăţile nationale cele mari, alegerea 
domnilor, hotărârile de război şi de pace etc. — 
prezintă un lung cuadrat de verdeață, mărginit prin 
o întinsă terasă naturală în formă de amfiteatru. 

La mijlocul terasei se întindea acum un cort, pe 
care-l putem desena cu chiar cuvintele cântecului 
poporan: 

Naltà-s-un cort de covor, 

Un cort mare si rotat, 

Mult e mândru, nărămzat. 

De tàrusi de-argint legat . 

Cu sveri albe de mătasă... 

La usa cortului, un comis ținea de căpăstru un 
cal turcesc negru pintenog, atât de frumos, încât 
privind la el nu-ţi mai venea să admiri seaua, 
buzduganul, frâul, scările strălucinde de aur, de 
argint, de pietre scumpe. 

La dreapta cortului sta înşirat clerul cu 
steagurile fâlfâinde din cari cel mai măreț era Sân 
George, al Eparhiei Sucevene, având în frunte pe 
caducul mitropolit Teoctist, sprijinit pe braţele a 
doi arhidiaconi; apoi episcopi si arhimandriti, toți 
investiti în odăjdii bisericeşti prețioase de camhă 
după cum se numea o grea stofă, de mătasă de 
provenintà orientală. 

La poalele terasei ca un zid viu, şerpuiau 
vatàsiele curtenilor: aprozii cu cabanite cu jderi si 
cu vulpi, paicii cu bràie, pumnare si lanci de 
argint, pantirii cu zale si coifuri poleite si alții. 

Pe spatiosul ses lungit în fata terasei erau 
tăbărâte treizieci de steaguri mari cu stemele celor 
treizeci de districte, în cari se împărțea atunci 
Moldova. în giurul fiecăruia vedeai grămădiți 

boieri si curteni de ţară sau tinutasi, iar în fruntea 
lor câte un pârcălab, adecă cap militar şi civil al 
districtului. 

Din dosul acestor cete se zăreau ca o umbră 
breslele negutàtorilor, posomorâte, fără pompă, 
fără culori deschise, fără splendoarea, armelor. 
Fiecare breaslă avea un steag deosebit şi era 
condusă de cătră un staroste. 

În fine, la spatele breslelor bâzâiau, 
nedisciplinate și neuniformate, gloatele poporului 
de jos. 

După ce mitropolitul citi rugăciunile după 
obicei, în adânca tăcere a norodului îngenucheat si 
cu capetele plecate, vel-logofătul tinu următorul 
scurt cuvânt: 

A căzut stâlpul ţării, fraților! A biruit moartea pe 
nebiruitul nostru domn si stăpân, cu care 
infrânserăm toate liftele de prin prejur. tara are 
nevoie de un nou razim. Sunteţi adunaţi aici 
fraților, pentru ca sà ne alegem cu toții un ospodar 
si voievod după voia si placul nostru, fără silă sau 
viclenie. Așadar... 

Aci Tăut se opri, ocoli cu ochii săi de şoim toată 
circumferința câmpului, rădică vocea şi strigă: 

— Așadar, întru multi ani de la Dumnezeu, să 
trăiască Bogdan-vodă! 

Dar în același moment trei voci mai sonore au 
răsunat la spatele bătrânului logofăt: 

— Să trăiască, Petru-vodă! 

Boierii şi clerul, nemaistiind pe cine să aclame 
de domn, tăcură. Dintre curteni, unii au strigat: 
„Bogdan-vodăl“ alţii: „Petru-vodă! “ 

Tinutasii repetirà: „Să trăiască Petru-vodà 
Breslele repetirà: „Să trăiască Petru-voda! “ 
Gloatele repetirà: 

„Să trăiască Petru-vodă!“ închipuiți-vă critica 
pozitiune a lui Bogdan, care se afla în strălucitul 
cort din mijlocul terasei, aşteptând cu nerăbdare 
momentul de a ieși radios dinaintea poporului. 

Deodată s-a răspândit o rumoare:’ ,,Mortul! 

Mortul!“ Multi făceau cu spaimă cruci peste cruci 
şi se precipitau în lături denaintea grozavei 
aparitiuni. Pe un pat, dus de patru curteni, înainta 
spre terasà Stefan cel Mare. 

La dreapta si la stânga mergea câte un călău, 
îmbrăcat în roşu, ținând o secure într-o mână şi o 
capră de tăiat lemne în cealaltă. 

Capitolul V 


în care se demonstră „libertate electorală“ asa 
dupà cum s-a practicat în toti timpii. 

Ştiţi că, tocmai în momentul când hatmanul 
Arbure cerea graţie pentru postelnicul șarpe, 
Stefan-vodà adormise. 

Acest somn, precursor al agoniei, a durat 
optsprezece ore. 

Un mare zgomot într-o cameră învecinată a 
deşteptat pe muribundul erou. 

— Ce este? întrebă el cu un glas ce abia se 
auzea. 

Nimeni nu-i răspunse. Zgomotul creștea din ce 
în ce mai mult. 

— Trebuie să-l desteptati! Trebuie! strigă o voce 
furioasă. 

— Ce este? repetă Ştefan destul de tare. 

O uşă s-a deschis cu violenţă, si pe prag apàru 
un tânăr boier de o statură colosală, pe care 
curtenii, reținându-l de braţe si de haine, în zadar 
se zbuciumau să-l oprească. 

— Eşti tu, Barbovski? Intră... Lăsaţi-l... 

Curtenii s-au retras. Cutezătorul june se apropie 
de pat, îngenuche, sărută mâna cea rece a lui vodă 
si murmură cu capul plecat: 

— Stăpâne! Peste un ceas, cel mult un ceas, 
Bogdan-vodă va fi dat jos şi poate chiar... 

Stefan s-a rădicat cu iutealà, ca si când ar fi încă 
plin de viaţă. 

— Răsturnat? Cum? Unde? De cine?... 

— Patru boieri, măria-ta, s-au hotărât astăzi, 
acum, pe Câmpul Dreptăţii, a striga: „Să trăiască 
Petru-vodă!“ Aceşti patru boieri sunt Ieremia 
Hudici, Filip Dajbogă, Gavrilă-Bucium si... si eu. 
Pe mine m-a biruit remuscarea cugetului şi-i tràdez 
pe tovaràsii mei. Fà ce ştii, stăpâne!... 

Barbovski se sculà si scoase din bràu un 
pumnar. 

— Dar nici miselul trădător nu trebui să 
trăiască!... Zicând aceasta, el îşi înfipse în inimă 
sâmceaua pumnarului şi căzu jos. 

Era ca un trunchi de brad izbit de trăsnet. 
Auzind zgomotul, vro şase curteni intrară în odaie. 
— Tu, Cujbà, adu îndată pe doftor să caute pe 

acest boier... 

Unul din curteni se închină și plecă. 

— Tu, Palità, cheamă călăii... 

Un al doilea curtean făcu ca şi cel dentăi. 

— Voi — adause vodă cătră ceilalți patru — 
rădicați patul şi duceti-mà la Dreptate. 

Stefan se părea transfigurat. Ochii săi, stinsi cu 
câteva minute înainte, străluceau acum cu o văpaie 
teribilă. Vocea-i luă un timbru limpede si 
pătrunzător. Mişcările-i erau energice. 

lată în ce mod neasteptata aparitiune a 
„mortului“ înspăimântă poporul adunat pe Câmpul 
Dreptăţii. 

Curtenii au dus şi au așezat patul pe terasă, în 
apropiarea mitropolitului. 

Ştefan rădică capul de pe perină, se răzimă cu o 
mână pe umărul unuia dintre curteni, privi liniştit 
impregiur şi zise cu un glas sumbru: 

Ieremia Hudici! Filip Dajbogă! Gavrilă 
Bucium!!.. Tei boieri, palizi de groază, ieşiră din 
şirurile celorlalți, oprindu-se la o distanţă. 

—Apropiaţi-vă! 

Boierii au înaintat şi s-au aruncat în genunchi: 

— Iertare! Iertare, stăpâne! 

— Aşezaţi caprele voastre si ţineţi securile gata, 
zise Stefan cătră călăi. 

O tăcere-de mormânt domnea pe toată 
întinderea câmpului, fără să se auză o singură 
răsuflare din atitea mii de piepturi. 

— Tu, Hudici, ai pierdut steagul în bătălia de la 
Cosmin. Așa este? 

— Aşa, stăpâne... 

— Capul pe capră! 

Hadici s-a rădicat şi redobândi dodată tot 
sângele rece at unui om deprins a vedea moartea în 
față. 

— Tu, Dajbogă, scriai cărți viclene cătră 
Tepeluş-vodă poftindu-l sà năvălească în Moldova 
asupra domniei-mele. îți aduci aminte?... 

— Vai, măria-ta!... 

— Capul pe capră! 

Mitropolitul Teoctist s-a apropiat de cei doi 
vinovaţi, cari s-au confesat şi s-au împărtășit. 

— Dumnezeu să-i ierte! zise Stefan cel Mare, şi 
să mă ierte şi pe mine... adause el cu o voce mai 
slabă 

— Peste o clipă capul lui Hudici şi capul lui 
Dajbogă, lovite de securile călăilor, au căzut de pe 
cele două capre, rostogolindu-se la picioarele 
spectatorilor. 

— Tu, Buciume... Pentru tine a lipsit a treia 
capră. Te iert! 

Boierul, care aştepta să primească cu bărbăţie, 
ca şi ceilalți doi, lovitura călăului, a lesinat de 
emoțiime, auzind: „te iert“. 

Ştefan se întoarse atunci cătră popor şi zise, 
apăsând asapra fiecărui cuvânt: 

— N-am venit aici ca să vă împiedec de a vă 
alege domn pe cine vă place. Alegerea este, 
slobodă, de tot slobodă. Fiind însă că din mila 
cerească mai am câteva ceasuri de viaţă, am voit 
să-mi împlinesc cea din urmă datorie, pedepsind 
pe doi trădători. Acuma doresc, să vă puneţi îndată 
un alt stăpân în tocul meu. Pe cine voiti? 

Toti, toţi fără exceptiune, au strigat; „Să trăiască 
Bogdan-voda!“ 

Stefan cel Mare-a poruncit, curtenilor să-l ducă 
înapoi la palat.Peste câteva ore el a murit. Un 
venetian, care fusese martor la aparitiunea 
„mortului“ pe Câmpul Dreptăţii, zice cu această 
ocaziune despre Stefan-vodà: „cosi come in vita et 
sanità, ita in morte mostrò esser et terribile et 

prudente“(După cum în timpul vieţii fusese se 
arătă teribil şi prevăzător în momentul morții.) 

Dindată după plecarea bătrânului principe, 
trimbltele si buciumii începură a suna din dosul 
cortului de pe terasă. 

Bogdan vodă ieşi dinântru şi sări pe calul ce-l 
aștepta la ușă. 

Câmpul se cutremură de gemetul urărilor, căci... 
erau greu numai de a începe. 

Vodă se închină în toate părțile si dete semnalul 
tăcerii. 

Norodul amuti. 

— Va mulţumesc, fraților! Vă mulţumesc! si, ca 
dovadă că vă iubesc ca un adevărat părinte, iert şi 
miluiesc pe toți gresitii si dușmanii mei de până 
astăzi. 

Urările deveniră frenetice. 

Vel-armasul Fliondur se apropie de vodă: 

— Mănia-ta, poruncesti a da drumul celor 
închişi astă-noapte? 

ti-am poruncit eu? de unde luat-ai una ca asta? 

— Spusesi... iartă-mă, stàpàne... spusesi că 
miluiesti pe toți dușmanii... 

Ochii lui Bogdan se încruntarà. 

— Găsitu-mi-ai pe Rareş? 

— Nu, murmură tremurând bietul Fliondur. 

— Vino-ncoace, jupâne vornice! zise Bogdan, 
catrà boierul Boldur care sta gânditor la o parte. 

— Porunceste, doamne! 

— Îmi spusesi, pare-mi-se, cà finul tău... 

— Finul meu Luca, nepotul lui şarpe, scăpă ieri 
viaţa doftorului măriei-tale si linişti răscoala 
măcelarilor. 

— Spune-i dară că-l fac vel-armaș în locul 
ăstuia, pe care ţi-l dau pe seamă tie, vornice, ca să 
să-l închizi în foisorul cetăţii. 

— Finul meu e prea tânăr, măria-ta. 

— NIMIC, NIMIC, zi-1 numai să-mi prinză pe 
Rareș, şi atunci îl voi face chiar... îl voi face... 
haidem la Mitropolie. 

Capitolul VI 


Doveditor cà hainele boieresti nu sunt 
totdeauna respectate. 

Prin ce ţări, sub ce ceruri ratàceste, ce face şi ce 
drege acum nemernicul copil găsit, în Codrul 
Cosminului? acel copil care fusese cauza fugii 
postelnicului şarpe, cauza întemnitàrii hatmanului 
Arbure, cauza durerilor lui Luca. 

Reproduserăm în unul din capitolii precedinti 
conversatiunea lui Luca cu cuviosul chir-popa 
Sofronie Gangur, în urma căriia, pe temeiul 
institutelor împăratului Justinian, se decise a se 
trimite si a se părăsi criminalul copil în fundul 
unui codru. 

— Hai cu mine, Mihule! îi zise Iorgu, asezàndu- 
| pe cal înaintea-sa. Hai cu mine, să te plimb putin 
la aer curat. 

— Unde? 

— Afară din târg, la codru... 

— La codru? haidem, bàdità, haidem! că mi-e 
drag codrul! strigă copilul, renviindu-și în 
memorie arborii seculari şi frageda verdeață, în 
mijlocul cărora văzuse lumina zilei. 

În depărtare de o oră de la Suceava, pe drumul 
Cernăuţilor se afla o pădurice, astăzi tăiată ca 
atâtea altele, şi care se numea în limba poporului 
Barba Butului. Din acelea ce le întâlniți la tot pasul 
în Moldova, se compunea din ganguri ce suierau, 
din ghionoi ce ciocăneau, din mierle ce îngânau... 

Este ceva falnic în traiul codrilor. Respiri un aer 
ce-ţi iuteste şi învioaie circulatiunea sângelui; 
priveşti în giuru-ti uriaşii naturii şi te simți mai 
tare decât ei; nu vezi oameni, si ti se pare a fi 
singurul om de pe fata pământului; forţa, libertatea 
si orgoliul îţi dilată inima. 

Dacă în acele momente de expansiune îți 

amintesti cumva traiul oraşelor, cu subredele sale 
edificiuri în formà de morminte, cu aerul sàu 
îndesat si morbid, cu tapagiul său scartàitor, cu 
meschinele sale lupte, aliante si intrige... atunci 
zàmbesti cu despretul, superiorității. 

Această latitudine poetică a vieţii de codru, în 
alăturare cu îngusta proză a oraşelor, produce ca 
un efect imediat o neînvinsă dorință de a cânta. 
Imaginatiunea îşi regăseşte patria, cuibul său de 
vedenii dulci si groaznice, de zâne si de zmei, de 
mama-pădurii şi de surioara-florilor; si în extazul 
său, imaginatiunea îți apasă mintea şi-ţi forțează 
limba a intona o doină. 

Aici descălecară drumeţii nostri, cam pe la ora 
chindiilor. 

Mihu începu a alerga prin tufis, iar lorgu se opri 
melancolic, în mijlocul poienii şi începu fără voie 
vechea baladă: 

Sub poale de codrii verde, 

O zare de foc se vede; 

Nu ştiu zare. 

Ori foc mare, 

Dar în giurul focului 

Sed voinicii codrului; 

Frig berbecii câmpului; 

Nu ştiu zece, 

Cincisprezece, 

Că de multi nu-i poţi alege... 

Dar pe dată ce simți că Mihu lipseşte în tufe, 
Iorgu depuse pe iarbă urciorul cu apă şi cele două 
pâni albe, luate, precum arătaserăm, din porunca 
lui Luca, încalecă şi dispăru. 

Mihu reveni şi se văzu singur. 

— Bădiță! bădiţă! bădiţă! 

Strigătele se, pierdeau în depărtare, se pierdea 
apoi şi ecoul lor. 

Băiatul era prea inteligente pentru a nu pricepe 
în clipă pozitiunea în care se afla! 

„O, bàdità Taică! rău te-ai răzbunat!“ strigă el 
din adâncul sufletului. 

Seara se întuneca si codrul începea a se îmbrăca 
în sumbrerele haine de noapte: copacii se 
prefàceau în o mie de fantasme negre ce clătinau 
din capete, pe când vântul fluiera printre crengi 
nişte cuvinte misterioase, nişte soapte în o limbă 
necunoscută... 

Mihu îşi aduse aminte despre lupi. 

Părul i se rădică în sus. 

Un băiat de nouă ani, singur, în fundul unui 
codru, în întunerecul nopţii! 

O idee îi trecu prin minte. 

Cu iuteala veveriţei, el adună vreascuri, rumpe 
rămurelele arbuștilor, smulge iarbă, si într-un 
moment grămădeşte o moviliţă vegetală, sub care 
se ascunde ca sub o plapumă. 

„Aici — Îşi zise el cu mângâiere — aici n-o să 
mă găsească lupii...“ 

Abia se pitula copilul în curiosul său adăpost, 
când deodată se auzi lătratul cânilor, nechezarea 
cailor, un răsunet confuz de glasuri tipàtoare, 
scheuietoare, răguşite, ce nu semănau deloc a fi 
umane. 

Închipuiti-vă starea lui Mihu! El își aminti 
basmul despre Mângefer-viteazul, cum îl asediară 
în castelul cel fermecat leghioane de moroi, liliaci, 
bufniţe, nişte degite, gheare si labe de o mărime 
colosală, broaște, năpârce, șopârle, chitcani, 
soareci, porci mistreți, schelete etc., etc., si cum 
apoi voinicul îi făcuse pe toţi chisalità... dar 
Mângefer-viteazul avea o sabie de două ori mai 
mare decât întreaga personalitate a eroului nostru. 

Vuietul devenea tot mai clar si mai apropiat, 
până ce se concentra în fine în mijlocul poienii la 
câțiva paşi de movilita cea artificială a lui Mihu. 
Acum se distingeau foarte bine voci bărbătești şi 
femeiești vorbind si strigând, voci copilàresti 
plângând si răcnind, si o dulce voce, ce s-ar putea 
numi angelică, care cânta în triluri de 
privighetoare: 

Gader vela? 

Gader stela? 

Ab, miro ciabo sta! 

I tarni romni djata, manghel, 

I puri romni balo pop priestervela, 

I tarni romni har 1 rosa, 

I puri romni har i djambo; 

I tarni romni velii tarno rom, 

I puri romni veli puro rom... 

(De unde vin ei? de unde sare el? Hai, fiule, sài! 
Nevasta merge si cerseste. Baba se înclinà pe 
vatră, nevasta este ca un trandafir, baba este ca o 
broască ţestoasă, nevasta se ia cu un june, baba cu 
un mosneag.) 

În adevăr, fiinteazà o limbă în care cuvântul 
„bene“ are această însemnare. Mihu în zadar 
asculta cu amândouă urechile toate sonu si tonurile 
ce răsunau la auzul său; el nu înţelese nici o 
singură silabă şi rămase încredinţat că fiinţele ce 
vorbesc în sânul Moldovei o limbă atât de 
nemoldovenească nu pot fi decât duhuri necurate, 
întrunite pentru a benchetui in mijlocul codrului. 

Înspăimântat pănă la măduva oaselor, copilul se 
apucă a recita în minte cu o neobicinuită fervoare 
rugăciunea Domnului, fără însă a face cruci, de 
teamă ca freamătul vreascurilor, sub care se 
refugiase, să nu atragă atentiunea cumplitilor draci. 

Concertul creștea din ce în ce mai mult, dar 
nimeni nu se atingea de grămăjoara lui Mihu. 
Această neperspicacitate a lui 

Ucigă-l Toaca, care nu ştia să se dumerească că 
la coastele lui se doseste un biet suflet de om, dete 
copilului o opiniune foarte rea despre 
întelepciunea atribuità Satanei si, revenind din 
spaimă, el începu a cugeta: „Mai ştii“ poate ei n-au 
băgat de seamă nici pâinile şi apa ce le lăsai pe 
iarbă!“ 

În acest moment Mihu simți, cu fiori o mână 
răscolind crengile dasupra lui si răpind o parte din 
ele. Movilita fu rărită astfel prin această pradă, 
încât prin crăpături el putu zări un foc aprins în 

mijlocul poienii, o făptură neagră aruncând în acel 
foc braţul de vreascuri luat din locasul eroului, 
nostru, iar o mulțime de fiinţe tot atât de negre, 
mari, MICI şi mijlocii, dar toate foarte uscate, 
șezând, stând în picioare, jucând si săltând 
împregiurul focului. 

Răpitorul crengelor se întorcea acum pentru a 
mai lua un al doilea braţ. Situatiunea lui Mihu era 
extremă. El făcu o cruce si sări din moviliţă pentru 
a fugi... dar ce minune! Văzând aparitiunea acestui 
omusor cu dolmanas roșu, toți acei de cari el voia 
să fugă slobozirà un singur ràcnet: „Bene! Bene!“ 
si o rupserà la fugă, întrecându-se în iutealà la 
dreapta si la stânga, în sus si în Jos. 

Şi cunosc si nu-şi recunosc pe tată. Istoria 
constată că limba țiganilor este un dialect indian. 

În secolii VIII si IX deja, sub numele de ţigani 
sau „aţigani“ acest popor se răspândi în Asia Mică 
şi-n Egipt, listingându-se prin scandaluri sociale şi 
religioase. Cu toate astea, starea actuală a 
luminelor istorice nu ne permite încă a rădica cu 
totul vălul de pe epoca precisă a venirii lor in 
România, de unde apoi s-au împrăștiat ca nişte 
locuste în toate ţările Europei. 

Robia putu să domesticească numai o mică parte 
din acești „fii ai femeii“. Cei mai multi nu încetară 
a cutreiera codrii mari ai României, plătind sau 
zicând că plătesc o dare oarecare statului şi 
numărându-se, mai mult în iluziune, a fi sub 
dependenţa vel-armasului. încercările marilor 
domni organizatori Alexandru cel Bun în Moldova 
si Mircea cel Mare în Valahia, de a deprinde pe 
acești nomazi cu o viaţă aşezată, n-au avut alt efect 
afară numai că sute şi mii de țigani emigrarà în ţări 
străine, şi cătră 1420, trecând din provincie în 
provincie, prin dezordini, furturi, hotie, vraje, 
desfrânări, se făcură cunoscuţi chiar în părțile cele 
mai depărtate ale Europei. 

Văzând miraculoasa disparitiune a imaginarilor 
demoni. Mihu o atribui, fireşte, puterii Sântei 

Cruci. 

El cutezà a face câțiva pași înainte, pentru a-şi 
studia pozitiunea din punctul de vedere topografic. 

Deodată, patru cani, slabi si flămânziţi, se 
aruncară asupra copilului. 

El se culcă jos, amintindu-și, din povetele 
căpătate altădată de la hoţi, că un cane, fie cât de 
slab şi flămânzit, tot încă ne întrece pe noi în 
omenie, căci nu muşcă pe cei căzuţi 

Cânu lătrau, ocoleau locul unde era lungit Mihu, 
hămăiau si în sfârşit s-au retras. 

Copilul, fără a putea dormi, rămase în iarbă 
până la cântatul cocoşului. 

Când cerul se lumină, Mihu aruncă o privire în 
giur: pe la margini pàsteau câţiva cai reduși la 
chipul scheletelor, în mijlocul poienii se înălța o 
satrà ruptă, iar lângă ea se vedea o grămadă de 
cenuşă si tăciuni stinsi. 

Învingătorul dracilor se încredința acum cu 
umilire că se află într-o tabără țigănească. 

În acest moment el zări ceva miscAndu-se între 
crengele copacilor şi auzi o voce grosolană 
strigând: „Ciabo! ciabo! gagio! gagio.“ 

Într-o clipă, Mihu fu încungiurat de vro două 
duzine de țigani, tigance si tigànasi. 

Costumul lor era o negatiune a costumului. 
Copiii erau de tot goi. Femeile se distingeau prin 
catrinte sau semi-fuste si prin salbe metalice. 
Bărbaţii purtau dedesupt gaduri sau cămăși găurite 
si negre, iar deasupra plaşle sau mantale cârpite şi 
mânjite, legate la gât cu curele sau cu frânghie. 
Unul din toată ceata, cu o barbă lungă, purta o 
mantie de felendres roșu, cizme galbene, o cuşmă 
conică blănită, si peste umărul stâng un gros bici 
împletit din trei curele. El se apropie de Mihu si îi 
puse mâna pe cap. 

—Fugi, cioaro! fugi, că sunt fecior de boier! 
strigă cu mândrie copilul, făcând un pas îndărăt şi 
arătând cu mâna, dolmănașul său cu ceprazuri. 

Ceata începu a râde şi a hihoti. Judele trase de 

pe umăr înfricosatul său bici din trei curele. 
— Dacă eşti hicior de boier, hapoi iată... 

Capitolul VII 


în care sexurile sunt confundate. 

Întorcându-se de la Mitropolie, unde se serbase 
încoronarea măriei-sale lui Bogdan-vodă, vornicul 
Boldur trecu pe lângă palatul postelnicului șarpe 
ŞI, oprindu-se în poartă trimise pe unul din 
călăraşii ce-l însoțeau să-l cheme pe Luca. 

— De ce n-ai fost nici la Dreptate; nici la 
Mitropolie. Ia răspunde-mi, finisorule! zise 
zâmbind vornicul, după ce Luca îi sărută mâna. 

— Nu se cuvenea, jupâne nasule. Judecă singur: 
când postelnicul zace sub urgia domnească, cade- 
se oare ca nepotul şi stegarul său să se afle față 
acolo unde lipsește şi ar fi locul să fie unchiul si 
stăpânul său? 

— Cam ai cuvânt; cam ai cuvânt... Dar nu te 
prea întrista pentru fratele postelnic, că-l vom 
scoate şi pe el din necaz, cu ajutorul Maicii 
Domnului, ca azi, ca mâine, căci mare e mila 
măriei-sale lui vodă; iată, bunăoară, pe tine, 
copilandre, pe tine te face vel-armas în locul lui 
Fliondur, bată-l cucul să-l bată! Auzi sugariule? să 
te facă vel-armas pe tine, un băieţel cu dinţi de 
lapte! 

Şi zicând acestea, vornicul dezmierdă cu mâna 
palizii obraji ai finului său. 

— Vel-armas eu? eu, nasule? 

— S-apoi de ce te minunezi asa? Să dea 
Dumnezeu si la mai mare. Doarà nu ne-i da de 
ruşine ca cellalt, ci te vei arăta mai vrednic decât 
nemernicul de Fliondur, care nu ştie nici măcar sà 
pună mâna pe stolnicul Rareş. 

Luca, ordinamente atât de flegmatic, deveni 
dentăi roşu ca bujorul si apoi îndată galben ca 
ceara; dar îşi făcu violenţă, îşi frecă fruntea, 
petrecu degetele prin plete si, silindu-se a părea 

destul de liniştit, întrebă pe vornic cu o voce 
trăgănată, cu Ajutorul căreia spera a-şi ascunde 
emotiunea; 

— Asadar, jupàne nasule, mària-sa urgisi pe 
Fliondur pentru că n-a ştiut sà prinză pe Rareş? 

— Da, da, băiete; întocmai cum spui; şi pe 
deasupra, precum zisei, vodă te înalță pe tine în 
locul lui Fliondur, mà-ntelegi, crezând că doară vei 
fi mai priceput, mai ager, bată-te să te bată! 

— Pentru mila lui Dumnezeu, nasule, descălecă! 
descalecă!! ca să-ţi spun o vorbă de taină... 

„Luca ştie unde se adăposteşte Rareş, gândi în 
sine Boldur, dându-se jos de pe cai si fruntea 
bătrânului vornic se încreti de nemulţumire. El o 
ştie si voleste a mi-o descoperi, pentru-a câstiga 
prin o mârşavă trădare trecătoarea milă a 
domnului. Asa sunt toți oamenii!“ 

Vornicul scuipă şi fără a rosti un cuvânt, merse 
după Luca în fundul grădini. 

Aci junele se opri și, punându-se în genunchi, 
apucă mâna lui Boldur. 

— Nasule, sunt bun de întepat 

— Tu? 

Sunt de zece, de o mie de ori mai vinovat decât 
Fliondur. 

— Ce spui?! 

— Fliondur nu stiu sà prinà pe Rares, si de 
aceea a pierdut armàsia; ei bine... cum să o 
primesc eu, eu care de bunăvoie am scăpat pe 
Rareş? Faţa vornicului se însenină. 

— Tu ai scăpat pe Rareş? Nu glumesti? Tu l-ai 
scăpat? 

— Aşa este, jupâne nasule; dă-mă acuma pe 
mâna călăraşilor tăi, ca să mă ducă la temnita cea 
mai adâncă şi cea mai întunecoasă. 

Ba dimpotrivă, să trăieşti, fătul meu! să trăieşti 
la la multi ani! Te-ai purtat ca un adevărat român, 
ca un adevărat nepot al lui şarpe, ca un adevărat 
fin al nasului tău! şi vornicul lipi buzele sale de 
fruntea lui Luca. Fata noului armas se rosi de 

multumirea faptei bune si de mândria conștiinței. 

— Ascultă, dragă finule, urmă vornicul. Nu 
toate judecățile domnești sunt drepte, căci si 
domnii sunt oameni. 

Aşadară, oricine poate să îndrepteze greşeala 
unui domn fără ca să-l supere, în ascuns, pe 
nestiute — căci a se împotrivi singur fățiș puterii 
domnești ar fi o nebunie — face o faptă bună. 
Greu este de a plăcea totodată şi lui Dumnezeu, și 
lui vodă. Puţini oameni au norocul tău, finule 
armasule. 

Dupà aceastà profundà locutiune, vornicul fàcu 
o scurtă pauză si adause cu zâmbet: 

— Ciudate fiinţe mai sunt şi domnii ăştia! 
Pedepsesc pe Fliondur pentru vina lui Luca, si 
rădică pe Luca pentru o faptă ce le place lor să o 
numească viclenie împotriva domniei. Zău, 
anevoie este de a vedea bine, după ce o dată te-ai 
făcut domn! Foarte anevoie! 

— Însă, nasule, fi-va oare frumos din parte-mi 
de a mă folosi cu strâmbătate de rătăcirea măriei- 
sale? 

— De frumos, nu e tocmai frumos; dar n-ai ce 
face, fiule! 

— Aş putea să nu primesc armàsia... 

— Te va întreba: de ce? 

— De ce? Pentru că... pentru că... fiindcă... 

— Si la un asa răspuns, măria-sa îţi va tăia 
capul. Place-ti? s-apoi să vorbim si altmintrea. în 
fundul cugetului nu eşti oare încredinţat si 
mângâiat că ai făcut o faptă bună? îmi vei 
răspunde: da! Atunci, dacă este aşa, finule, atunci 
însuși Dumnezeu te răsplăteşte, iar vodă nu este în 
împrejurarea de față decât o unealtă mută și surdă 
a unei voințe mai presus de toate. 

Vornicul făcu o cruce. 

Luca de asemenea. 

— Spune-mi acuma — zise Boldur — când şi 
cum scăpat-ai tu pe voinicul Rareş? 

— Întorcându-mă de la bătaia cu măcelarii, îl 

găsii din intâmplare dosit aici în grădină. Cum mă 
Zări, pe dată el se încredintà singur în mânele 
mele. Sunt fecior de boier: nu-l puteam respinge. 
Mă grăbii a-l ascunde cu mare pază, până va veni 
prilejul să-l scoatem teafăr peste hotare. 

— Vrea să zică, el este încă la palat? Du-mă să-l 
văz, finule. 

Vornicul şi Luca aflară pe Rareş povestind cu 
foc lui Iorgu ceea ce ar face el fiind domn. şi 
anume: 

N-ar mai pedepsi pe nimeni cu moartea. Pentru, 
pedeapsa trupească ar întrebuința numai verge, si 
încă din cele mai subțiri. Ar cinsti pe toţi boierii 
bătrâni ca pe nişte părinţi, iar pe cei tineri ca pe 
frați mai mari. Ar scuti poporul de jos de orice 
dare grea si neobicinuità. Ar face ca negotul sà 
înflorească până la marginile pământului. Ar 
îndrepta judecăţile astfel, ca nevinovatul sà nu 
piarză un fir de păr. Ar bate pe turci, pe tătari, pe 
lesi, pe munteni si pe unguri, lăţind hotarele ţării 
până la Beciu. Ar preface visteria într-o fintână 
nesecată, din care s-ar putea adapa toţi cei însetati. 
Ar pune în slujbe numai pe oamenii cei mai 
vrednici dintre fruntaşi tării. Ar înfiinţa scoale 
până şi-n fundul codrilor. Ar clădi mănăstiri si 
biserice câte o mie pe an. Ar hrăni toată ţara de la 
masa domnească. Si asa mai departe, si asa mâi 
departe, şi asa mai departe; ploaia cu cârnaţi 
încheia lista, ca în toate profesiunile de credință 
vechi şi nouă. 

Intrând încetişor în odaie, vornicul şi Luca 
auziră câte cava din programa lui Rareş. 

— Sunt pierdut! strigă bastardul lui Ștefan cel 
Mare când văzu pe Boldur şi, apucând pumnarul 
ce-i atârna la brâu, el voi a se străpunge. 

Iorgu îi opri mâna. 

— Nu fi copil, stolnice, zise vornicul, 
îndulcindu-si vocea înăsprită pe câmpuri de bătaie. 
Ca un copil ai vorbit înainte de a intra cu, ca un 
copil vrei să faci acuma după ce am intrat. 

—Vornice, aibi milă de mine! 

— Nu e vorba de milă! Este vorba de a te scoate 
cât mai în pripă din Moldova, pentru ca să nu ne 
mai încurci pe noi ăștia, mânca-te-ar norocul! 

Rareş aruncă jos pumnarul, se plecă şi sărută 
genuchiul lui Boldur. 

—Cum crezi tu, finule? urmă vornicul, 
întorcându-se cătră Luca pentru a se feri de 
multumirile lui Rareş; cum crezi? care să fie 
mijlocul cel mai nemerit de a strecura pe stolnic 
din ţară? 

— Ziua, cu fata dezvalità, îl va cunoaște lumea, 
iar cu fata învălită, îl poate bănui. Noaptea, mi-e 
teamă să nu-l prinză sau portarii, sau dorobantil, 
sau alte slugi hătmănești, nasule vornice. 

Boldur atintà pe Rareş ca vro cinci minute. 

Băiatul nu avea încă nici măcar perspectiva 
mustetilor sau a barbei; fata sa era netedă şi albă ca 
a unei fecioare, trăsăturele figurii erau de o 
frumuseţe rară, păr lung, talie subțire. 

— M-am dumerit ce să fac, zise în fine vornicul. 
Aduce-ti-mi aici nişte haine de fată. 

— Haine de fată? Dar nu ştii, nasule că în toată 
curtea noastră nu este şi n-a fost vreodată un 
singur picior de femeie? 

— Ha, ha, uitasem minunàtiele fratelui postelnic 
de când cu... Apoi cum să facem?... Hm! Aș trimite 
la mine acasă ... o să fie bănuiele, ghiciture, mai 
ştii! 

Iorgu, care sta mulcom la o parte, plecă fruntea 
în jos şi zise cu o voce sfiicioasă: 

— Eu, jupâne vornice... aş putea găsi haine de 
fată... 

— Sănătate, băiete! Vezi ce om bun sunt eu: nu 
te-ntreb de unde.... zise vornicul râzând. 

Veselia deveni generală, măcar că bietul Iorgu 
servea numai de pretext, căci fiecare din cele trei 
personage avea un deosebit motiv de a fi mulțumit: 
vornicul cu purtarea finului său, Luca cu armăşia, 
Rareş cu scăparea vieţii. 


76 


— Apoi du-te, dragă Iorgule, de adu acele haine; 
după ceea vei preface pe stolnic într-o fetiţă şi să-l 
lași să iasă singur pe Poarta ungureasca, iar tu să 
încaleci, să mai iei cu tine un cal cu arme si cu 
haine de curtean şi să-l aștepți pe stolnic la 
Fântâna corbului. Mă întelegi?... Ei bine, acuma, 
să fii sănătos, stolnice; să te aibe Sântul Dumnezeu 
în înalta sa milă, sà povăţuiască Maica Domnului 
paşii tăi pe calea vieții. Ai bani? 

Rareş tăcea, dar lacrimele îi udau obrajii. 

Vornicul dezlegă de ia brâu un mare sac de piele 
aurită și-l puse pe masă, înaintea bastardului. 

— la asta şi-mi vei înapoia când voi avea şi eu 
nevoie... Hai, Luca, cu mine: vodă te aşteaptă la 
palat... adause vornicul, voind a scăpa mai degrabă 
de o scenă în care 1 se muia inima. 

Rareş se îmbrățișă cu Luca, sărută mana lui 
Boldur si rosti câteva vorbe încurcate si neantelese 
ieşite din îmbulzeala simtimintelor ce-l cuprinsese, 

Vornicul si finul său iesirà. 

În curând se întoarse Iorgu, aducând un rând de 
haine de fată: o cunună de floricele pentru cap, si 
salbă de mărgean pentru gât, un zobon trandafiriu 
de o stofă subţire poloneză, deschis, denainte, încât 
să se poată vedea cămăşaţa, un colan poleit, cu 
paftale de argint în formă de două capete de şarpe, 
o pestelcă de borangic cu flori cusute cu fir si o 
pereche de papuci de saftian roşu. 

În câteva minute, Rareş fu transformat într-o 
frumuşică slujnicutà boierească, al cărei unic cusur 
era de a fi cam prea naltă. 

Iorgu conduse pe minunata fetiță până la poarta 
curţii, lăsând să se mire toate slugele văzând o 
ființă femeiască, încă tânără si drăgălaşă, cum 
ieşea din palatul postelnicului; apoi se aruncă în 
grajdiuri, încalecă, luă un alt cal de frâu si se grăbi 
la Fântâna corbului. 

— Încotro pleci, jupâne? îi strigă 
neastâmpăratul vânător Focşa. 

— După fragi, Focso! după fragi! 

„Ce crai“ gândi vânătorul cu malitiozitate. 
Sosind la Fântâna corbului, care se afla într-o 
dumbravă afară din cetatea Sucevei, Iorgu asteptà 

vro jumătate de oră până să-l ajungă Rareș; îl 
îmbrăcă şi-l înarmă bărbăteşte, şi se pregătea deja 
a lua de la el ziua bună, când deodată, în fuga 
calului, apare Luca. 

— Veste de noroc! strigă armasul sărind de pe 
cal. Aduc iertarea... 

— Vodă mă iartă? întrebă vodă cu iutealà. 

— Pe tine stolnice, nu, şi chiar de te-ar ierta, n- 
ar trebui să crezi, dar a iertat pe unchiul meu 
postelnic... 

— Să trăiască! răcni Iorgu, sărind în sus de 
bucurie. 

— lată cârtea domnească, ia-o, stolnice, de o dă 
la mâna postelnicului, care petrece la săcui, la 
Andras groful... 

Rareş luă si citi scrisoarea: 

„Să fu sănătos, jupâne postelnice! întoarce-te în 
țară fără nici e grijă sau bănuială. Oricine te va 
atinge măcar cu vârful degetului şi fie proclet si 
tridet în vecii vecilor, si să fie ca Iuda si ca Aria, şi 
să fie ca acei ovrei ce strigară asupra Domnului si 
Dumnezeului nostru Isus Christos: sângele lui pe 
noi si pe copiii nostri. Așa îţi scriem domnia- 
noastră.“ 

Capitolul VIII 


Care între altele, va fi foarte plăcut mai cu samă 
băutorilor de bere. 

Un an întreg petrecu Mihu în societatea 
tiganilor. 

În cursul acestui timp, mutându-se cu setrele din 
loc în loc, sau mai bine zicând, din pădure în 
pădure, el văzu pe rând aproape toate orașele 
Moldovei: lași, Vaslui, Bârlad, Tecuci, Lăpuşna, 
Orhei, Baia... 

Dintài bătut si huiduit, copilul izbuti în scurt a 
deveni idolul țiganilor, cari începură a-l socoti 
chiar ca pe un al doilea jude. 

În adevăr, Mihu aducea tovarăşilor săi un venit 
grabnic şi sigur: 

Tiganul Baro îl învăţă a fura, tiganca Monda îl 
învăţă a vrăji; ei bine, în câteva lune el îi întrecu pe 
amândoi. 

Admiratiunea făcu pe ţigani să-i pună numele de 
Pura-ciabo, adică „copil bâtrân “: bâtrân prin 
minte, copil prin vârstă. 

Abilitatea scamatorie a lui Mihu se manifesta cu 
strălucire mai cu seamă în timpul bâlciurilor, la 
sărbătorile cele mari, la uşa bisericelor, când se 
grămădea lumea intrând şi ieşind. Bună! 

A fura mărfuri de prin prăvălii, mâncări de pe la 
precupeti, paseri de prin curți, pungi de la brânele 
negutàtorilor era o glumă pentru un meşter ca 
Mihu. 

Pe de altă parte, grație povetelor tigancei 
Monda, el se arătă unic în arta vrăjitoriei. 

Ca toți țiganii, Mihu se făcea că prevesteste 
viitorul de pe inspectiunea fizionomiei si a palmei 
drepte a individului. 

Frageda-i vârstă îl ajuta mult pentru a 
impresiona pe cei curiosi, cari aveau mari temeiuri 

de a crede cà un copil nu poate, nu este in stare de 
a minti cu atàta dibàcie, ci vorbeste curat din 
inspiratiune. 

Când îl întreba o femeie tânără şi frumoasă, el îi 
răspundea că o iubește un mândru june, că moare 
si se topeşte după ea, că ei amândoi au multi si 
puternici duşmani, dar toată vrăjmăşia va rămânea 
în zadar, căci îi aşteaptă norocul si asa mai departe. 
Ce-i drept, unde este acea femeie tânără și 
frumoasă care să nu iubească si sà nu fie iubită? 
care să nu-și închipuiască că o pizmuieste lumea? 
care să nu spere că va birui toate piedicele? 

Când îl întreba o femeie tânără şi urâtă, el îi 
răspundea că ea sughità si oftează după călugărie, 
că viaţa nu are pentru ea nici o plăcere, dar nu 
departe e timpul când îi va zâmbi şi ei fericirea şi o 
va lua de soţie un viteaz, care de mult o îndrăgise 
si numai nu îndrăzneşte să-şi dezvălească văpaia... 

Când îl întreba o femeie bătrână, el îi prorocea 
trai îndelungat, adăogând, cu un aer profund, că ea 
are un neam, fiu sau nepot care o iubește foarte 
mult şi care sau că este în drum, sau că-l aşteaptă o 
călătorie depărtată, că se va întoarce încărcat de 
slavă şi de averi, că apoi se va însura, va face un 
băiat şi o fată etc., etc. 

În acest mod, Mihu ajunse în curând a fi mesia 
neamului țigănesc; judele nu-l atingea niciodată cu 
groaznica sa biciuscà; hainele cele mai frumoase 
din câte cădeau în mâinile țiganilor serveau pentru 
împodobirea ingeniosului copil; mancarile cele 
mai gustoase dintre mâncările ţigăneşti erau de 
drept ale lui; si — lucru ciudat! — stiindu-se 
important, Mihu se simţea acum mai mulțumit în 
mijlocul zdrentàrosilor setrari de cum fusese mai 
nainte în splendidul palat al postelnicului șarpe, 
unde-l irita preponderența lui Luca, a lui Iorgu, 
până si a vânătorului Focsa. 

În ziua morţii lui Ştefan cel Mare, şetrele din 
cari făcea parte eroul nostru se nemeriră așezate 
lângă oraşul Siret nu departe de Suceava; un oraş 

pe atunci mare, împoporat, ornat cu palaturi si 
biserici, celebru prin relatiunile sale comerciale cu 
Polonia, prin depozitele sale de săbii, arcuri, 
cusme etc., astăzi căzut la treapta unui mic 
târguşor pe jumătate armenesc. 

Afară din Siret, pe drumul Sucevei, în dreapta se 
întindea o luncă; în stânga, fatà-n față, se lungea 
un edificiu de lemn în care se fabrica, se vindea si 
se bea bere. 

Bere? o băutură atât de germană si atât de 
modernă în tara noastră? bere în epoca lui Stefan 
cel Mare? ce anacronism! vor striga desigur 
lectorii, citind aceste rânduri. 

Le vom răspunde pe scurt, încuragind mai ales 
pe acei ce nu beau bere din sentiment patriotic, că 
ea nu este nici germană, nici modernă! 

Mai întâi de toate, cuvântul bere e curat 
românesc, fiind un substantiv format din verbul a 
bea. Slavii tot astfel numesc berea pivo, de la 
verbul piti, a bea. 

AI doilea, până în momentul de faţă, locurile în 
cari se păstrează orice fel de băutură — bere, vin, 
rachiu etc. — poartă la noi numele de pivniţă, 
adică berărie, ceea ce dovedeşte că la început acele 
locuri nu erau în România decât numai pentru 
bere. 

Dacă aceste două consideratiuni se vor părea 
glumete, vom putea însira texturi lămurite, 
pozitive, autentice, cum că vinul era puţin 
cunoscut românilor în secolii XV şi XVI, afară 
numai doară de domni şi boieri, pe când berea, 
nectarul civilizatiunii moderne, era băutura 
universală a poporului de jos. 

Aşezământul comercial moldovean al lui 
Alexandru cel Bun legiuieşte anume că nici un 
străin să nu se amestec în fierberea berei, această 
industrie fiind permisă numai românilor neaosi. 

Italianul Della Valle, călătorind prin ţările 
noastre în prima jumătate a secolului al -XVI, se 
pronunţă în această privinţă nu mai putin clar, 

zicând că românii se adapă cu cerevisia(bere). 

Aşadară, jos gloria berarilor nemți! trăiască 
berea română! 

Înântrul berăriei despre care ne este vorba, cu 
use deschise, sedeau, beau, cântau si strigau o 
mulțime de ţărani de prin satele învecinate, căci 
era o zi de marti, o zi nenorocită pentru tot felul de 
lucruri, dar indiferinte pentru beție, după credința 
norodului. 

Afară, denaintea berăriei, nechezau si tropotau 
mai multi cai, legati împrejurul unei căruțe foarte 
mari, din cele cunoscute atunci sub numele de care 
armenești, iar în fruntea cailor sta doi armeni cu 
haine negre, cu păr lung si cu barbe si mai lungi. 

— Mi se pare că ne-a înşelat blăstematul de 
vames, zise turceste armeanul cu barba în furcă, 
clătinând din cap. 

— Să mai socotim o dată, răspunse suflecându- 
si mânecele armeanul cu barba tuguiatà. 

— Legea zice să se ia vamă în Siret de pe tot 
calul câte doi groși... 

— Ei bine? 

— Noi avem optsprezece cai; vamesul trebuia 
să ne fi luat numai treizeci şi şase de groși, pe când 
el ne-a luat tocmai de trei ori atâta, adică două 
grivne douăzeci si opt de groși. 

— Cum de nu vrei sà-ntelegi, Carabete, că noi 
am cumpărat caii chiar în Siret... 

— Te înţeleg foarte bine, dar ce urmează de aci? 

— Legea zice că unde vei cumpăra calul, acolo 
să plăteşti si patru groși de cumpărătură. 

— Bine... stai darà, Ovanese! câte patru groși 
calul, optsprezece cai face o grivnă treizeci şi doi 
de groși, iar nu două grivne douăzeci şi opt de 
groși. 

— Nătâng mai eşti, Carabete! Apoi uiţi cei doi 
grosi de cal vama Siretului? 

— Mă prea ametesti, Ovanese! Una din două: 
sau doi grosi, sau patru groși! 

— Ba nici doi, nici patru, ci şase: patru de 

cumpărătură si doi vamă. 

— &HÎ;ti baţi joc de mine, Ovanese! Din ce lege 
luat-ai tu cei şase groși? 

Pe când armenii se certau, tiganul Baro, care îi 
observa de mult, lungit lângă o şatră pe iarbă verde 
a luncii, în fata berăriei, se sculă, se apropie 
încetisor de caii armenilor, dezlegă pe cel mai 
frumos armăsar unguresc, în preţ cel putin de o 
sută de zloți după valoarea de atunci, încalecă, si 
NOLA la fuga! 

Armenii îl zăriră când era deja departe. 

— Pradă! pradă! strigă Carabet şi, aruncându-se 
fără multe cuvinte pe un alt cal, purcese în goană. 

Câţiva țărani, stând cu ploştele pline de 
cerevisie în uşa berăriei, plesneau de râs. 

— A păţit-o păgânul de armean! şi e drept să fie 
aşa, că ştii zicătoarea: armeanul plăteşte gloaba! 

În acest moment apăru pe drumul de la Suceava 
un olăcar, adecă curier, zburând ca săgeata în 
directiunea Siretului; dar când se apropie de 
berărie, calul său, nemaiputând de o alergare atât 
de furioasă, însoțită de pocnitoarele lovituri ale 
unui bici ferecat, căzu Jos şi-şi dete, sufletul. 

— Trăsni-te-ar sà te trăsnească! —răcni 
olăcarul, îndreptàndu-si brâul ce-i acoperea tot 
mijlocul până la piept şi al căruia neobicinuită 
lărgime era semnul distinctiv al profesiunii 
curierilor statului— trăsnite-ar să te trăsnească! 

Şi, uitându-se împregiur, el merse, cu un pas de 
autoritate, la caii armenilor, puse mâna pe coama 
unui bidiviu ca să vază de-i pe plac şi-l dezlegă. 

— Ce faci, ce faci, omule? strigă Ovanes, 

— Ia, bine, fac ce vezi, dobitocule, răspunse 
olăcarul. 

— Calul e al meu. 

— Zi că a fost al tău. 

—Uită-te la cărţulia vamesului, zise cu 
turburare, armeanul, scoțând din sân un petec de 
hârtie. 

— Uită-te la cartea domnească, răspunse râzând 

olăcarul scoțând din brâu un alt petic de hârtie. 

O grămadă de ţigani pe de o parte, o grămadă de 
țărani pe de alta se gruparà cu zgomot în giurul 
împricinatilor nostri. 

— Eu, eu, eu sunt vornicul satului, zise cu 
gravitate un ţăran gros şi nalt, abordând pe olăcar. 
Aşadară, răspunde-mi tu, cu ce drept iei calul 
lighioaiei ăştia! 

— Eu, eu, eu sunt olăcarul domniei, răspunse 
curierul maimutànd gravitatea vornicului. Asadarà, 
citește tu această carte domnească. 

— Ce scrie în ea? 

— Caută și vei vedea... 

— Eu nu ştiu carte. 

— Nu ştiu nici eu. 

— Apoi dacă-i asa, poți lua calul, băiete. 

— Mulţumim mătăluţei... 

Olăcarul încalecă, profitând de prerogativa 
curierilor domneşti de a putea apuca la trebuintà 
orice cal particular. 

— Ce veste de la Suceava? 

— A murit vodă. 

Zicând aceasta, olăcarul dispàru în directiunea 
Siretului, 

— A murit vodă! a murit vodă! repetară toţi cei 
prezinti, făcând cruci. 

Țăranii reîntrară în berărie si se încàierarà la 
bătaie. Ovanes se văieta turcește asupra hotilor de 
moldoveni. 

Tiganii se retraseră în şatre, tinurà un consiliu 
estraordinar, la care Mihu luă, fireşte, o parte 
activă, si deciserà 

În unanimitate ca în aceeasi noapte sà se miste 
cu grabă spre Suceava unde neorânduielile ce 
urmează totdeauna după moartea domnilor le vor 
permite a dezvolta toate talentele lor naturale; 

Capitolul IX 


în care se aratà privilegiile fetelor fecioare la 
străbunii noştri. 

Vro trei zile după intrare în dregătoria 
domnească, Luca, pe care schiopàtarea sa după 
întâmplarea din Codrul Cosminului îl înzestrase cu 
porecla de Cârje, puse mâna pe patru ţigani, ce se 
încercaseră pe la miezul nopţii a trece zidul 
grădinii pentru a pătrunde în palatul postelnicului 
şarpe. 

Aceasta a fost prima izbândă politieneascà a 
noului vel-armas. 

Din cei patru țigani, unul era celebrul Baro, 
dascălul lui Mihu în arta scamatoriei si răpitorul 
calului armenilor Carabet si Ovanes din capitolul 
precedinte; alti doi erau băieți între douăzeci şi 
douăzeci si cinci de ani, ieşiţi deja cu diplome de 
maturitate din școala lui Baro; cel al patrulea era 
un copil de vro nouă ani, care nu semăna deloc a 
tigan, desi soarele si necurăţenia îi cam înnegriră 
fata. 

Un vel-armas din acea epocà avea o putere 
nemărginită de viaţă si moarte asupra tuturor 
tiganilor domnești. Principele nu se amesteca 
niciodată în nişte chestiuni atât de inferioare şi 
confirma fără nici o cercetare deciziunile vel- 
armăşiei asupra crimelor si pedepselor ţigăneşti. 
Luca porunci armăşeilor ca a doua zi, la al treilea 
cântat al cocoșului, să întepe pe cei patru furi în 
fata Porții ungurești. 

Teapa era un-stâlp de lemn, lung aproape de 
şase coti, deasupra căruia se mai înălța ca la doi 
coti în sus o spità de fier, cu un vârf subțire si 
foarte ascuţit, destinat a se înfige în trupul 
nenorocitului osândit, astfel că o jumătate de cot, 
cel putin, îi ieşea prin spinare sau prin gât. 

În acest mod, un domn sau chiar numai un vel- 
armas lesne putea să-şi alcătuiască, pentru 
trebuinta gustului său individual, o colectiune 
umană destul de numeroasă, întocmai în felul 
acelor cabinete entomologice, in cari gàndacii si 
fluturii sunt însirati într-o ordine foarte frumoasă 
cu burtele înfipte pe ace. 

În ocaziunea despre care vorbim figurau numai 
patru tepe, ba încă una din ele se deosebea prin o 
dimensiune pe jumătate mai mică în alăturare cu 
celelalte trei; iar stâlpii erau vapsiti cu roşu, 
culoarea trandafirului şi a iubirii, după câte ne 
spun poeții, vreau să zic acei poeti cărora nu li s-a 
întâmplat a vedea vreodată o ţeapă. 

Tot în haine roşii erau îmbrăcați călăul şi cei doi 
băieţi de ajutor ce se pàunau în fata tepelor: toți 
trei erau țigani, căci pe atunci numai această vità 
de oameni, câteodată și cea tătărească, avea în 
România prerogativa de a purta înalta sarcină de 
gâde. 

În jurul tepelor şi al călăilor spaţiul era încins cu 
un lanţ de fier, păzit de cătră mai multi armășei, 
pentru ca poporului privitor la spectacol nu cumva 
să-l poată veni pofta sau de-a uzurpa dreptul 
domnesc de gratiare, sau de a-şi însuşi autoritatea 
oficială a gâdelui. 

În giurul lanţului sta armăşeii sau slugile 
armăşeşti, artileria ţării, compusă pentru cea mai 
mare parte din feciori de boieri, în timp de 
războaie prepusă la păzirea şi îndreptarea tunurilor, 
iar în zile de pace însărcinată cu menţinerea ordinii 
publice. 

Lângă călăi, sau, mai bine zicând, lângă tepe, cu 
mânile legate, cu capetele plecate, despoiati de 
haine, cu feţele ce le-am putea numi palide să nu fi 
fost negre, sta cei patru vinovaţi. 

Copilul gemea şi plângea. 

— Taci, afurisitule! strigă Baro, străpungându-l 
cu o cătătură scânteietoare de furie. Taci! Tu ne-ai 
adus în casa postelnicului, tu ne-ai învăţat să 

trecem zidul, tu ne-ai făcut această ruşine, s-apoi 
tu plângi! 

Poporul, de toate clasele, breslele, sexurile şi 
vârstele, grămădit împregiuru lanţului ce-l 
despàrtea de cei osanditi, izbucni într-o singură 
zgomotoasă hihotire, auzind despre ruşinea 
tiganului. 

Vataful armàseilor, care îi conducea în lipsa vel- 
armasului, rădică mâna în sus, strigând: 

— Tàceti, oameni buni, că vă dau pe toți 
dracului! Furii ăștia s-au încercat să prade casa în 
care şade jupànul armas. De aceea, cu porunca 
măriei-sale lui vodă, o să-i întepàm, dacă vă place; 
iar dacă nu vă place, o să-i întepàm fără plăcerea 
d-voastre, adause vătaful în glumă. 

Poporul rencepu a râde. 

— La lucru, băieţi! urmă vătaful către gâzi. 

— De la care să începem, măria-ta? întrebă 
tiganul călău. 

— De la care? ia, de la frumuselul ăsta, căci se 
pare a fi mai voinic decât ceilalți, răspunse vătaful 
arătând la Baro. 

— Iertare! iertare, măria-ta! ţipă tâlharul. 
Iertare! Lasà-mà numai să mà spovedesc, să mă 
împărtăşesc, să mă... 

— Nu huli, cioară! Tu să te spovedesti? Dar cine 
nu ştie că eşti un hot şi jumătate? Tu să te 
împărtăşeşti? tu coţofană! 

— &#î:ncai să începi de la altul, mària-ta; 
începe de la copilul ăsta, că el ne:a pus la cale, el 
ne-a dăscălit... 

Poporul îşi întoarse privirile asupra copilului, 
dar nu-și potu îndestula curiozitatea, căci băiatul 
tinea capul în jos, lăsând să-i cază pe faţă lungile 
sale plete de culoarea roşiatecă. 

— Zici că te-a dăscălit copilul? zise vătaful. Cu 
atât mai rău pentru că te-ai arătat atât de misel 
încât să te dăscălească un mucos; mai iute pe 
țeapă! 

Călăul puse mâna pe Baro. 

— Vai mie! vai mie! vai mie! zbiera tiganul cu o 
voce-ascutità. Nu vreau sà mor! nu vreau sà mor! 
nu vreau! 

— Te crez că nu vrei! observă zâmbind vătaful. 
Poporul izbucni iarăşi de râs. 

— Ei, nu-l mai întepati? strigă din gloatà o voce 
de bas. Vătaful rădică fruntea cu mândrie. 

— Bre! cine ne poruncește asa răstit? Ia să-l văz 
la față, ca să mi-l învăţ! 

— Da, da! învatà-1 mă rog, învaţă-l, măria-ta! 
tipà Baro, profitând de această ocaziune pentru a-şi 
prelungi, viața măcar cu câteva secunde. 

Individul cel grabnic şi necunoscut nu crezu de 
cuviință a răspunde la apelul vătafului, persoană 
prea puternica prin puterea vel-armasului, care era 
preaputernic prin puterea lui vodă. 

— Acuma, întepati-l! a zis vătaful liniştindu-se. 

— Stati! stati! se auzirà deodată mai multe voci 
din popor, si gloata, despàrtindu-se în dreapta si-n 
stânga, lăsă să apară o ciudată trinitate, ce ieşea 
din fundul unei cârciume. 

Era o babă foarte beată şi doi mosnegi ceva mai 
putin beti. 

—Fătul meu! strigă unul din mosnegi cătră 
vătaf. Fătul meu! După obiceiul pământului... Vezi 
bine... o fată fecioară... vezi bine... scapă... vezi 
bine... scapă p-un osândit la moarte. 

Pentru a înţelege aceste cuvinte ....... căci adesea 
si cuvintele unui om beat se pot înţelege trebuie sà 
ne amintim o veche lege națională, care se păstra 
la noi pană în timpul fanariotilor şi în puterea cărei 
un vinovat, fie cât de mare se ierta de moarte de- 
ndatà ce o fecioară declara al lua de sot. 

Această frumoasă lege, întrucât ştiu eu, se născu 
si se înrădăcină numai la romani, dovedind, mai 
bine decât orice alta, superioritatea morală a 
străbunilor nostri, cari cugetau, cu o justetà 
sublimă, că un om nu poate fi rău de vreme ce o 
ființă atât de angelică, atât de gingaşă, atât de 
nevinovată ca o fată fecioară primeşte a se uni cu 

el pe toatà viata. 

Vataful, armàseli, poporul pufnirà de râs pentru 
nu mai ştim a câtea oară, privind triumfala pàsire, 
balantatà în toate părțile, a ciudatului triumvirat, si 
auzind neasteptata propunere a mosneagului: o 
propunere altfel de tot imposibilă după 
institutiunile noastre de atunci, căci o fată fecioară 
româncă era oprită cu cea mai mare asprime de a 
merge după un țigan, iară o fată fecioară tigancà 
nu se socotea în rândul femeilor. 

— Ei bine, mosule — zise vătaful — unde-ti 
este acel, odor de fată fecioară? 

— Unde? 1at-o, vezi bine... Iat-o, fătule! 

Şi, zicând asta, mosneagul arătă la baba pe care 
o ducea de brat. 

— Poate nu vezi cà sunt fecioarà? poate nu 
crezi? strigà baba. 

Este anevoie de a descri sau măcar de a-și 
închipui zgomotoasa ilaritate ce cuprinse în clipă 
toată adunarea si care se manifestă prin mii de 
glasuri strigând: 

— Să trăieşti, fetito! 

— Vrei să te-nsori cu tinerica asta? întrebă 
vătaful pe Baro. 

— Vreau, măria-ta! însoară-mă, măria-ta! 
Copilul, care sta până atunci cu faţa în jos lângă 
cea mai mică din cele patru tepe, se îndreptà 
deodată şi strigă cu vioiciune: 

— Ba ia-mà pe mine, mătuşico! ia-mă pe mine! 
vreau sà mà-nsor si eu! 

— Te iau si pe tine, dragu maniei! và iau pe 
amândoi... murmura baba, a cărei limbă începea a- 
se închega. 

Iarăşi râsete. 

— Uf! destul atâta! am râs de ne-am prăpădit, 
zise vătaful. Acuma să sfàrsim odată! trage-l pe 
țeapă, calăule! în-ţeapă-l binisor pe mirele! 

Trecură deja două ore de când gloata își petrecea 
cu veselie, în perspectiva supliciului, pe seama 
nenorocitilor osànditi. Se părea acuma că tepele o 

să se mânjească în fine cu sângele țiganilor... dar 
nu! pe neașteptate interveni o nouă întrerupere. 

Înconjurat de o mulţime de săcui călări, apăru 
postelnicul şarpe, care, îndemnat prin scrisoarea 
domnească, s-a nemerit să se întoarcă tocmai în 
ziua aceea din îndelungata sa bejenie. 

Poporul, care-l cunoştea foarte bine şi-l 
pomenea cu dragoste, mai cu seamă de când nu-l 
mai vedea în toate zilele, răcni cu entuziasm: 

— Să trăieşti, jupâne postelnice! Vătaful se 
răpezi să sărute mâna boierului. 

— Ce dregeti aici, fraților? întrebă postelnicul. 

— &HÎ;ntepăm pe nemernicii ăştia, cari nu s-au 
sfiit să prade chiar curțile tale, jupâne postelnice. 

Postelnicul aruncă o cătătură asupra celor patru 
osanditi. 

— Cum? si mititelul àsta? si el s-a alunecat în 
furtisag? 

— El ne-a învăţat pe noi, măria-ta! Asa sà 
trăieşti, măria-ta! zbiera Baro din plămâni. 

— Minti, faraoane! un copil asa de mic nu poate 
fi vinovat; eu îl iau pe răspunderea mea; să mi-l 
trimiti la mine acasă, vătafe... 

Capitolul X 


Din care se poate deja prevede ce este ursita. 

Ajungând acasă, postelnicul întră mai nainte de 
toate în baie. 

În vechime, când se înfiinţa în România vreun 
nou oraş, cele dentăi și cele mai principale edificie, 
în giurul cărora se grupau pe urmă casele 
tàrgovetilor, erau: o biserică si... o bare. 

Dar afară de băi publice, adică ceea ce romanii 
numeau thermae, aproape în fiecare casă 
boierească ceva mai bogată se vedea câte o baie 
particulară, mai mare sau mai mică, mai mult sau 
mai puţin luxoasă. 

Baia postelnicului şarpe se afla în fund, din 
dosul aripei stângi a palatului, prezintând în 
constructiunea sa o amestecătură de vechea 
arhitectură greco-romană cu arhitectura mai 
modernă maurescă sau arabă. 

Apartamentul principal era rotund, cu trei 
rânduri de scări rezimate de pàreti în formă de 
semicerc, sau, mai exact, 

În formă de o copită. în mijlocul odăii era o 
mare piatră octogonă, rădicată ca de patru picioare 
dasupra podului. împregiurul pietrei, prin găurile 
făcute în marmură, tàsnea în sus stropituri de apă 
rece în câtime mai mare sau mai mică după 
trebuintà, recăzând apoi în jos pe piatra 
înfierbântată prin sobe subterane, unde se 
prefăceau în aburi. O cupolă cu ferestruie se înălța 
deasupra apartamentului, împrăştiind din sus raze 
de lumină. 

Într-o odaie învecinată, pătrată si fără cupolă, 
era în centru un bazin eliptic cu apă de fântână, în 
care se arunca individul ieşind din aburi; apoi, 
după aceea, într-un vestibul de alături, aşternut cu 
covoare turcești, se întindea, se parfuma, se 

pieptàna, se îmbrăca. 

Ziditorul acestei bài a fost Ibn-sabrut ben Iteah, 
ovreu saniol, emigrat din Peninsula Ibericà 
dinaintea persecutiei catolice în urma căderii 
maurilor, si care, găsind un adăpost în Moldova, 
exercita în Suceava meșteșugul de arhitect, între 
altele, el este acela care prefăcuse ambele aripe ale 
palatului postelnicului, adăogând la cea stângă o 
baie, iar la cea dreaptă o capelă casnică, unde 
merse acuma postelnicul, după ce ieşise din baie. 

Acolo îl aşteptau amicul nostru chir-popa 
Sofronie Gangur, duhovnicul casei, vornicul 
Boldur şi hatmanul Arbure, cari s-au grăbit a veni 
d-îndată ce aflară despre întoarcerea postelnicului, 
nepotul său vel-armas Luca Cârje, naivul Jorgu, 
devenit stegar al postelnicului prin faptul înălțării 
lai Luca la o boierie domnească, vânătorul Focsa 
ŞI, în fine, toţi curtenii mai mari si mai mici, câți 
umpleau splendidul palat al unuia din aristocratii 
cei mai avuti ai Moldovei, 

Capela era curioasà ca producerea unui arhitect 
izraelit, crescut în şcoală mahometană, si care 
totuşi nu se sfii a lucra la edificarea unui templu 
creştin. 

Ceea ce se părea mai admirabil în această 
bisericuţă erau arabescurile pàretilor, sculptate în 
relief aurit pe marmură neagră, columnele subțiri 
de marmură trandafirie, ce susțineau un amvon 
spaţios, sculptat a giorno si poleit cu aur, mozaicul 
podului, în care te uimeau florile cele mai vii şi 
mai variate... 

Dar sublima artă a arhitectului mauresc își găsea 
un contrast monstruos în producerile unui pictor 
bizantintin, necunoscut şi demn de a rămânea în 
uitare. Un Sânt George călare, pe cap cu un coif 
mai mare decât calul, străpungea cu lancea pe un 
balaur „cu o limbă pe jumătate roşie şi pe jumătate 
albastră; apoi judecata cea de pe urmă, 
râprezentând cum dracii torturează pe nenorocitii 
păcătoşi, cari fac nişte grimase ce seamănă mai 

mult a râs decât a suferinţă; un Arhanghel Mihail 
etc. 

În vestibulul capelei postelnicul se îmbràtisa cu 
Boldur, cu Arbure şi cu Luca; zise „bine v-am 
găsit“ cătră toţi cei ceilati, cari îi sărutară pe rând 
mâna; sărută şi el mâna lui chir-popa Sofronie si 
apoi, intrând în biserică, după mai multe cruci si 
genuflexiuni, se puse cu boierii în strana din faţa 
Amvonului. 

După servciul divin, chir-popa Sofronie tinu o 
cazanie foarte duioasă, care scoase lacrime din 
ochii tuturor ascultătorilor. 

EI îşi luă de text cuvintele Evangheliului: „și nu 
şti ziua, nici ceasul... 

Istoria fatalului exil si a fericitei întoarceri a 
postelnicului şarpe servi elocintelui călugăr drept 
stofă pentru explicarea acestui text. 

Cu o claritate și o volubilitate cari demascau 
prima sa educatiune juridică, chir-popa demonstra 
într-un chip mai pe sus de orice îndoială cum că 
deasupra bietului murilor planează o putere 
superioară, numită pronie în limba adevărului şi 
ursită în graiul vulgar al oamenilor fără stiintà. 

— Un zodiar se naşte în depărtata Italie... Cine 
ar fi putut crede, fraților creştini, că naşterea acelui 
zodiar(astrolog) este în vreo legătură cu liniştea 
unui mare boier din tara noastră a Moldovei? Ce 
are a face un zodiar italian cu un boier 
moldovenesc? Totuşi, soarta îi ciocneste, si iată că 
o nenorocire se naşte din acea ciocnire. 

O babă desfrânată si vândută Diavolului se 
încearcă, fraților creştini, a ucide pe un doftor 
domnesc... Cine ar fi putut crede că destrămarea 
acelei babe va aduce prin sine înturnarea unui 
mare boier din neagra străinătate? şi totuşi, soarta 
întocmi lucrurile astfel, că un nepot al acestui 
boier scapă de moarte pe doftorul domnesc, iar 
domnul, pentru fapta nepotului, miluieste pe unchi, 
ceea ce nu s-ar fi întâmplat fără nebunia babei! 

Oare acestea nu sunt de ajuns, fraților creştini, 

pentru ca să ne dovedească nouă tuturor că 
subredul om merge orbește pe calea ce-i este scrisă 
în cartea dumnezeiască a vieții încă din începutul 
veacurilor? 

Să ne plecăm dară, fraților creştini, înaintea 
tainicelor porunce ale lui Dumnezeu, să primim cu 
răbdare si cu multàmire pe ursita cea trimisă de 
stăpânul cerului şi al pământului... 

Din biserică, postelnicul, Arbure, Boldur, Luca 
îşi chir-popa Sofronie se retraseră într-o odaie, 
unde-i aştepta o masă acoperită cu o pânză albă 
cusută la margini cu fir, cu tot serviciul de argint, 
iar înaintea fiecărui taler, câte un corn de zimbru, 
legat cu aur în forma de pahar si plin de bere fiartă 
cu zahăr şi cu ouă proaspete bătute: un fel de dejun 
adus de străbunii noştri din Polonia. Pe o tipsie 
aşezată în centrul mesei vedeai cârnaţi, gustoşi 
chiar prin aspectul lor rumen si lustruit; pe o altă 
tipsie — unt, alături — pâne. 

Dântăi chir-popa Sofronio citi o rugăciune; apoi 
mesenii se aşezară, afară de Luca 

— De ce nu sezi, nepoate? întrebă şarpe. 

— Aş crede că nu mi s-ar cuveni această cinste 
într-o adunare atât de aleasă. 

— Sezi fără multe sucituri, bată-te cucul! zise 
vornicul Boldur cu vocea sa deschisă și 
zgomotoasă. sezi, căci, zău, de câte ori văz pe un 
armas stând în picioare pe când eu sez mi se pare 
că m-a așezat într-adins pentru ca mai lesne să-mi 
poată tăia capul, trăsnească-l să-l trăsnească! 

Luca se puse în colțul mesei. 

— S-apoi, într-adevăr, îţi aduci oare aminte, 
vornice, îți aduci oare aminte? observă hatmanul 
Arbure, repetând cuvintele după obicei, că ne 
vrăjise o afurisită de ovreică, tie că vei muri cu 
capul tăiat, că aşa vei muri, iar mie, c-o să mor în 
cazne... 

— Lasà, hatmane, pre a mea lege, sà nu fie zis 
în ceas rău! 

— Mai bine, fraţilor, să mà lămuriţi pe mine 

cum de m-a învrednicit Dumnezeu sà scap de 
osânda domnească si sà mai văd o dată scumpa 
noastră ţară? Cum de s-a înduplecat măria-sa vodă 
ştiind că nemernicul zodiar mă meni pe mine de 
ucigaș al coconului domnesc, ferească-mă 
Dumnezeu de una ca asta? 

bată-l norocul să-l bată! Iară vodă, cum îl auzi, 
simţi că bine vorbeşte copilul, şi te iertă, 
postelnice. 

— Bine că-mi adusesi aminte de armàsia 
nepotului meu, zise șarpe. Cat să cer iertare de la 
tine, Luco... 

— De la mine, jupàne unchiule! întrebă Luca, 
sculându-se în picioare. 

— Chiar de la tine... Pare-mi-se că osândişi 
astăzi la moarte patru cotofene? 

— Dar, jupâne unchiule; patru ţigani ce se 
încercară a prăda casa noastră. 

— Ştiu. Era între ei si un copilas, un băiat mic? 

— Se poate; eu nu i-am văzut la faţă; îi prinsei 
noaptea şi-i dedei pe mâna armășeilor... 

— Ei bine, ştii cât de mult îmi plac copiii... 

— Dar nu prea ai noroc în alegere, jupâne 
unchiule. 

— Vrei să-mi dai a înţelege despre copilul cel 
din Codrul Cosminului? Apoi de, greseste omul 
câteodată! Oricum să fie, eu cer de la tine să ierti 
pe copilul tigànas, si am si poruncit armășeilor să 
mi-l aducă aici. 

— Să fie după voia ta, jupâne unchiule, 
răspunse Luca, reasezàndu-se. 

— Nu te pot pricepe, frate postelnice! Nu te pot 
pricepe! zise hatmanul Arbure, sfârşind paharul cu 
bere al său. Ciudată fire mai ai si tu! Ciudată! îți 
plac copiii, si nu poți suferi... 

Fruntea lui şarpe se încreti. 

— Mai ciudată este firea ta, hatmane, râzând 
vornicul Boldur. tie îți plac muierile şi numai 
muierile, ghiuj nesàtios ce ești! 

În acest moment întră Iorgu, a cărui faţă era 

turburată, se plecă la urechea lui Luca și-i sopti 
ceva. Armasul deveni palid. 

— Ce este? ce este? întrebă postelnicul. 

— O mare nenorocire, unchiule! 

— Ce nenorocire? spune... 

— Copilul de tigan... 

— Fi, urmează... 

— Copilul de țigan, pe care l-ai scăpat de ţeapă, 
nu este altul decât copilul cel adus; din Codrul 
Cosminului. 

— Să-l trimiteţi înapoi să-l întepe! zise cu 
iuţeală chir popa Sofronie. 

Postelnicul zâmbi cu amar. 

TE Ai uitat, părinte, frumoasa cazanie ce ne-ai 
tinut astăzi asupra ursitei oamenilor. A doua zi, 
după o matură chibzuintà între toți amicii 
postelnicului şarpe, copilul Mihu a fost trimis să 
crească în frica lui Dumnezeu la Mănăstirea 
Neamt. 

